16-04-2019 23:01 - Muxalifet.az - İKT 20\nMuxalifet.az buta.media-ya istinadən bildirir ki, itin yiyəsi Farina adlı xanım "Səni axtarıram" verlişinə müraciət edib.\nHadisə "Qaçaq Nəbi: 12" ünvanında baş verib.\n16-04-2019 21:14 - Teleqraf.com - Mədəniyyət\nNotr-Damdakı yanğın 7 il öncəki cizgi filmində - VİDEO\n16-04-2019 22:30 - Day.az - İKT\nAz представляет новость на азербайджанском языке Ötən gün Parisdə yerləşən Notr-Dam kilsəsinin yanmağı böyük ajiotaj yaradıb. Lakin hadisədən sonra yayılan bir video insanları dəhşətə gətirib. Belə ki, 2012ci ildə yayımlanan "I pet goat 2" adlı cizgi filmdə personajın gözündə alov əks olunur və arxa fonda buzdan olan Notr-Dam kilsəsi əriməyə başlayır.\n16-04-2019 16:42 - Minval.info - İKT\n16-04-2019 16:01 - Report.az - İKT\nAzərbaycanın Nəqliyyat, Rabitə və Yüksək Texnologiyalar Nazirliyinə məxsus "Milli Nüvə Tədqiqatları Mərkəzi" QSC (MNTM) və Rusiyanın “Rosatom” dövlət nüvə enerjisi korporasiyası arasında nüvə enerjisindən müştərək istifadə üçün kadr hazırlığına dair niyyət protokolu imzalanıb.“Rosatom”dan “Report”a verilən məlumata görə, sənədi Soçi şəhərində keçirilən “Atomexpo-2019” beynəlxalq forumu çərçivəsində MNTM-in sədri Adil Qəribov və “Rosatom"un prezidenti Aleksandr Merten imzalayıb. Qeyd edək ki, iki ölkənin müvafiq qurumları arasındakı əməkdaşlıq əlaqələri çərçivəsində azərbaycanlı gənclər 3 ildir ki, Rusiyanın qabaqcıl ali məktəblərində dinc nüvə enerjisilə bağlı ixtisaslara yiyələnmək imkanı əldə ediblər.\nÖlkə üzrə internetin söndürülməsinə icazə verildi – RƏSMİ\n16-04-2019 15:57 - Minval.info - İKT\nMilli Məclis 3-cü oxunuşda internetin “Təhlükəsizlik və davamlı fəaliyyəti” haqda qanun layihəsini qəbul edib.\n16-04-2019 11:49 - Bizimyol.info - İKT\nKanadanın York Universitetinin alimləri müasir insanın yaranması, formalaşması ilə bağlı yeni versiya irəli sürüblər. Bizimyol.info xəbər verir ki, tədqiqatçılar insanların sağ qalmasının böyük sosial şəbəkələrin formalaşmasıyla bağlayırlar.\n16-04-2019 00:00 - Big.az - İKT\nDünya üzrə qızılcaya tutulma halları 2019-cu ilin ilk üç ayı ərzində (ötən ilin ilk üç ayı ilə müqayisədə – red.) üç dəfə artıb. ÜST qızılcaya tutulma hallarında artımın dünyanın bütün regionlarında müşahidə olunduğunu bildirir.


“Bir pəncərə” sistemi miqrasiya sahəsində yeni mərhələdir\n(Müsahibə “Zaman” qəzetinin 25-27 iyul 2009-cu il tarixli sayında dərc edilmişdir.)\nHazırda Azərbaycanda əsas müzakirə olunan mövzulardan biri də miqrasiya proseslərinin idarəolunmasında “bir pəncərə” sisteminə keçilməsi, qanunvericiliyə, vizaların verilməsi qaydalarına dəyişikliklər edilməsidir. Vətəndaşların çoxsaylı müraciətlərini nəzərə alıb, mövzu ilə bağlı suallarımızı Azərbaycan Respublikası Dövlət Miqrasiya Xidmətinin rəisi Arzu Rəhimova ünvanladıq.\n- Arzu müəllim, iyulun 1-dən respublikamızda miqrasiya proseslərinin idarəolunmasında “bir pəncərə” sisteminə keçilib. Bununla əcnəbilərin yalnız Dövlət Miqrasiya Xidmətinə (DMX) müraciət etməklə viza problemlərini həll edəcəkləri bildirilir. Bu barədə məlumat verməyinizi xahiş edirik.\n- Azərbaycan ərazisinə daxil olan hər bir əcnəbi xarici ölkələrdə fəaliyyət göstərən səfirlik və diplomatik korpuslara müraciət edərək, müəyyən olunmuş qaydada viza almalıdır. Ölkəmizə daxil olan əcnəbi və vətəndaşlığı olmayan şəxslər burada qanuni əsaslarla yaşamaları və əmək fəaliyyəti ilə məşğul olmaları üçün müvafiq icazələrin alınması, həmçinin yaşayış yeri üzrə qeydiyyata alınmaları məqsədi ilə Dövlət Miqrasiya Xidmətinə müraciət etməlidirlər. Miqrasiya proseslərinin idarəolunmasında “bir pəncərə” prinsipi üzrə vahid dövlət orqanının səlahiyyətlərinin həyata keçirilməsi Dövlət Miqrasiya Xidmətinə həvalə edilib. Dövlət Miqrasiya Xidməti əcnəbilərə və vətəndaşlığı olmayan şəxslərə Azərbaycan ərazisində haqqı ödənilən əmək fəaliyyəti ilə məşğul olmaq üçün fərdi icazələrin verilməsi məqsədi ilə sənədləri qəbul edir və onların öz rəyi ilə birgə Əmək və Əhalinin Sosial Müdafiəsi Nazirliyinə göndərilməsi işi ilə məşğul olur. Bundan əlavə, rəhbəri olduğum qurum əcnəbilərə və vətəndaşlığı olmayan şəxslərə Azərbaycan ərazisində müvəqqəti və daimi yaşamaq üçün icazələrin verilməsi, Azərbaycan ərazisində müvəqqəti və daimi yaşamaq üçün icazə almış əcnəbilərə və vətəndaşlığı olmayan şəxslərə müvafiq vəsiqələrin verilməsini təşkil edir. DMX həmçinin, respublikamıza gələn əcnəbilərin və vətəndaşlığı olmayan şəxslərin burada müvəqqəti olma müddətinin uzadılmasını həyata keçirir. Həmçinin DMX-nin vahid miqrasiya məlumat sistemi ilə Azərbaycanda yaşayan və müvəqqəti olan əcnəbilərin və vətəndaşlığı olmayan şəxslərin uçotu aparılır. Qeyd edim ki, əcnəbilərə və vətəndaşlığı olmayan şəxslərə Azərbaycan ərazisində müvəqqəti yaşamaq üçün icazələrin verilməsi ilə bağlı vəsatətlərə DMX tərəfindən 20 iş günü müddətində baxılır.\n”Bir pəncərə” prinsipinin tətbiq edildiyi gündən Azərbaycanda müvəqqəti və ya daimi yaşamaq üçün icazə almış əcnəbilər və vətəndaşlığı olmayan şəxslər şəxsiyyətlərini təsdiq edən etibarlı sənədlər (pasportlar və ya vətəndaşlığı olmayan şəxsin şəxsiyyətini təsdiq edən müvafiq sənəd) və DMX tərəfindən verilmiş müvafiq vəsiqələr əsasında respublikadan gedə və qayıda bilirlər.\n- Bəs miqrasiya haqqında qanunvericiliyə, vizaların verilməsi qaydalarına son vaxtlar hansı dəyişikliklər edilib?\n- Azərbaycana viza əsasında gələn əcnəbilərin ölkədə olma müddəti vizadakı qalma müddəti ilə müəyyən edilir. Bu müddət bitənədək əcnəbilər ya bu müddətin uzadılması məsələlərini həll etməli, ya da ölkə ərazisini tərk etməlidirlər. 1 iyul 2009-cu ildən miqrasiya proseslərinin idarəolunmasında tətbiq edilən “bir pəncərə” prinsipinin tələblərinə əsasən, əcnəbilərin ölkədə viza müddəti deyil, buna əsas olduqda DMX tərəfindən ölkədə qalma müddətləri uzadılacaq.\n- Qaydalar bütün əcnəbi vətəndaşlar üçün eynidirmi? Yoxsa fəaliyyət sahəsindən asılı olaraq onlara güzəştlər edilə bilər?\n- Qaydalar bütün əcnəbi və vətəndaşlığı olmayan şəxslər üçün eynidir. Lakin xarici ölkələrin Azərbaycanda fəaliyyət göstərən diplomatik nümayəndəlik və konsulluqlarının, habelə beynəlxalq təşkilatların nümayəndəliklərinin əməkdaşları, inzibati-texniki xidmət heyətinə daxil olan şəxslər və onların ailə üzvləri, həmçinin Azərbaycana diplomatik missiya ilə və ya ölkəmizin tərəfdar çıxdığı beynəlxalq müqavilələrdə nəzərdə tutulmuş hallarda xüsusi missiya ilə səfər edən əcnəbilər istisna təşkil edir. Belə ki, sadalanan şəxslərin qeydiyyatı Azərbaycanın Xarici İşlər Nazirliyi tərəfindən aparılır.\n- Gürcüstan azərbaycanlıları üçün qanunvericilikdə hansısa güzəştlər nəzərdə tutulurmu?\n- Gürcüstan vətəndaşları (azərbaycanlılar) üçün qanunvericilikdə güzəşt nəzərdə tutulmayıb.\n- Ölkəmizdə daimi yaşamaq istəyən və yaxud Azərbaycan vətəndaşlığına qəbul üzrə əlavə meyarlar müəyyənləşdirilib, həmçinin miqrasiya qanunvericiliyinin pozulmasına görə məsuliyyət artırılıb. Bu barədə məlumat verməyinizi xahiş edirik.\n- Ölkə ərazisində daimi yaşama və ya Azərbaycan vətəndaşlığına qəbul Azərbaycan Respublikasının qanunvericiliyi ilə tənzimlənir. 24 iyun 2008-ci il tarixdə bir çox qanunvericilik aktlarına əlavə və dəyişikliklər edilib ki, onlardan biri də “Əcnəbilərin və vətəndaşlığı olmayan şəxslərin hüquqi vəziyyəti haqqında” Qanundur. Bu qanunun 5-ci maddəsinin yeddinci hissəsinə əsasən əcnəbi və ya vətəndaşlığı olmayan şəxs ölkə ərazisində qanuni əsaslarla azı 2 il müvəqqəti yaşadıqdan sonra “İmmiqrasiya haqqında” Azərbaycan Respublikası Qanununun 14-cü maddəsinin birinci hissəsinə əsasən ölkə ərazisində son beş il ərzində fasiləsiz olaraq qanuni əsaslarla yaşadıqda, qanuni gəlir mənbəyi olduqda, habelə Azərbaycanın dövlət dilini bilməsi haqqında sənəd təqdim etdikdən sonra Azərbaycan vətəndaşlığına qəbulla əlaqədar vəsatət verə bilər.\nYeri gəlmişkən, bir məsələni də ictimaiyyətin nəzərinə çatdırmaq istəyirəm. “Əcnəbilərin hüquqi vəziyyəti haqqında” Qanunun və “Azərbaycan Respublikasının vətəndaşlığı haqqında” Qanunun 14-cü maddəsinin dördüncü hissəsinə əsasən, əcnəbilər və ya vətəndaşlığı olmayan şəxslər bir sıra hallarda qanunvericilikdə müəyyən edilmiş müddət nəzərə alınmadan Azərbaycan vətəndaşlığına qəbul edilə bilərlər. Birincisi, şəxsin elm, texnika, mədəniyyət və ya idman sahələrində yüksək nailiyyətləri olduqda. İkincisi, şəxs Azərbaycan üçün xüsusi maraq kəsb etdikdə və digər müstəsna hallarda. Əcnəbi və ya vətəndaşlığı olmayan şəxslərə Azərbaycanda müvəqqəti yaşamaq üçün icazə alınması ilə əlaqədar bu şəxslərə - iqtisadiyyat, sənaye, müdafiə, mədəniyyət, idman və digər sahələr üzrə yüksəksəviyyəli mütəxəssislərə, bir sözlə, Azərbaycan üçün xüsusi əhəmiyyət kəsb edən şəxslərə birillik müvəqqəti yaşama üçün icazə verilir. Miqrasiya qanunvericiliyini pozan əcnəbi və ya vətəndaşlığı olmayan şəxslər Dövlət Miqrasiya Xidməti tərəfindən ölkədə olma və ya ölkə ərazisindən tranzit keçid qaydalarının pozulmasına görə (bu şəxslərə qarşı ölkə hüdudlarından kənara çıxarılma da tətbiq edilə bilər), eləcə də miqrasiya qanunvericiliyini pozan vəzifəli şəxslər üçün cərimənin məbləği əhəmiyyətli dərəcədə artırılıb. Bununla belə, əcnəbilərə və vətəndaşlığı olmayan şəxslərə yaşayış sahəsi vermiş və qanunvericiliklə müəyyən edilmiş qaydada onların vaxtında qeydiyyata alınması və qeydiyyatdan çıxarılması üçün tədbirlər görməyən şəxslərə qarşı da cərimələr bir neçə dəfə artırılıb.\n- “Bir pəncərə” prinsipi ilə ölkəmizdə yaşamaq və əmək fəaliyyəti ilə məşğul olmaq istəyən əcnəbilər üçün müvafiq icazələrin verilməsi prosedurlarının sadələşdirildiyi qeyd olunur. Sadələşdirmə dedikdə, nə nəzərdə tutulur?\n- Ölkəmizə gələn əcnəbilər müvafiq icazələrin alınması və qeydiyyat prosedurlarının mürəkkəb olması səbəbindən indiyə qədər müxtəlif orqanlara müraciət etmək məcburiyyətində qalırdılar. Prezident cənab İlham Əliyevin imzaladığı fərmanın icrasına başlanılandan respublikamıza gələn əcnəbilərə və vətəndaşlığı olmayan şəxslərə ölkə ərazisində qanuni əsaslarla yaşamaları və əmək fəaliyyəti ilə məşğul olmaları üçün müvafiq icazələrin verilməsi, onların yaşayış yeri üzrə qeydiyyata alınması prosedurları tam sadələşdirilib. Yəni əcnəbi və ya vətəndaşlığı olmayan şəxslər qeyd edilən məsələlərlə əlaqədar artıq bir neçə dövlət orqanına deyil, yalnız bir ünvana – Dövlət Miqrasiya Xidmətinə müraciət edirlər.\n- Sözügedən prosesləri keçmək istəyən əcnəbilər üçün dövlət rüsumu nə qədərdir?\n- Əcnəbi və ya vətəndaşlığı olmayan şəxslər Azərbaycan Respublikası ərazisində 3 ayadək müvəqqəti yaşama icazəsinin verilməsinə və müddətinin uzadılmasına görə 30 (otuz) manat, altı ayadək 60 (altmış) manat, bir ilədək 120 (yüz iyirmi) manat, tələbələr isə illik 40 (qırx) manat məbləğində dövlət rüsumu, həmçinin ölkədə 1 ayadək müvəqqəti olma müddətinin uzadılması barədə qərarın verilməsinə görə 30 (otuz) manat, 1 aydan 2 ayadək 60 (altmış) manat, 2 aydan 3 ayadək isə 90 (doxsan) manat məbləğində dövlət rüsumu ödəməlidirlər. Daimi yaşamaq üçün icazə vəsiqəsinin verilməsinə və müddətinin uzadılmasına görə 300 (üç yüz) manat, vətəndaşlıq məsələləri (qəbul, bərpa və çıxma) ilə əlaqədar 110 (yüz on) manat, ölkə ərazisində haqqı ödənilən əmək fəaliyyəti ilə məşğul olmaq üçün isə 1000 (min) manat məbləğində dövlət rüsumu ödənilməlidir.\n- Problemlərlə üzləşən əcnəbilər hara müraciət etməlidir?\n- Dövlət Miqrasiya Xidmətinin ötən ilin noyabr ayından “www.migration.gov.az” rəsmi internet səhifəsi fəaliyyətə başlayıb. O ki qaldı problemlə üzləşən əcnəbilərə, onlar bizə xidmətin həm “e-mail” ünvanları (“info@migration.gov.az” və “statemigrationservice@bakinter.net”), həm də internet səhifəsində aktiv olan “Sual-Cavab” bölməsi vasitəsilə müraciət edə bilərlər. Bundan əlavə, əcnəbi və ya vətəndaşlığı olmayan şəxslər Dövlət Miqrasiya Xidmətinin (012) 561 87 54 saylı “qaynar xətti”nə zəng vurmaqla onları maraqlandıran suallara cavab ala bilərlər.\n- Dövlət Miqrasiya Xidmətinə lazım olan bütün prosedurlardan keçən əcnəbilərə ölkəmizdə yaşamaq, yaxud giriş və ya çıxış izni verən xüsusi kartlar təqdim edilir. Həmin kartların sərhəddə çalışanlar tərəfindən tanınması üçün hər hansı maarifləndirmə işləri aparılırmı?\n- Bəli. Miqrasiya proseslərinin idarəolunmasında “bir pəncərə” prinsipi tətbiq edildiyi gündən Azərbaycan Respublikasında müvəqqəti və ya daimi yaşamaq üçün icazə almış əcnəbilər və ya vətəndaşlığı olmayan şəxslər şəxsiyyətlərini təsdiq edən etibarlı sənədlər (pasport) və Dövlət Miqrasiya Xidməti tərəfindən verilmiş müvafiq vəsiqələr (etibarlılıq müddəti başa çatanadək) əsasında ölkəmizdən gedə və ölkəmizə qayıda bilərlər.


Azərbaycan Dövlət Rus Dram Teatrı Tbilisidə tamaşa ilə çıxış edəcək | Report.az\nAzərbaycan Dövlət Rus Dram Teatrı Tbilisidə tamaşa ilə çıxış edəcək Tbilisi. 12 noyabr. REPORT.AZ/ Səməd Vurğun adına Azərbaycan Dövlət Rus Dram Teatrı noyabrın 22-də Tbilisidə “Осеняя соната” (“Payız sonatası”) tamaşası ilə çıxış edəcək.\n12 Noyabr , 2018 16:10\nTbilisi. 12 noyabr. REPORT.AZ/ Səməd Vurğun adına Azərbaycan Dövlət Rus Dram Teatrı noyabrın 22-də Tbilisidə “Осеняя соната” (“Payız sonatası”) tamaşası ilə çıxış edəcək.\n“Report”un Gürcüstan bürosu xəbər verir ki, səhnə əsəri A.S.Qriboyedov adına Tbilisi Dövlət Akademik Rus Dram Teatrında nümayiş etdiriləcək.\nTamaşanı rejissor İlqar Səfat görkəmli isçevli teatr və kino rejissoru İnqmar Berqmanın pyesi əsasında səhnəyə qoyub.\nA.S.Qriboyedov adına Tbilisi Dövlət Akademik Rus Dram Teatrından bildirilib ki, tamaşanın premyerası bu ilin yayında olub və artıq müasir teatr aləmində gözə çarpan hadisə olub.\nSəhnə əsərində rolları Azərbaycanın xalq artistləri - Lyudmila Duxovnaya və Məbud Məhərrəmov, aktrisalar - Rumiya Ağayeva və Tamilla Abutalıbova ifa edirlər. Dekorasiyalar üzrə rəssam əməkdar mədəniyyət işçisi Aleksandr Fyodorov, kostyumlar üzrə rəssam isə əməkdar mədəniyyət işçisi Olqa Abbasovadır.\nTamaşaya biletlər artıq satışa çıxarılıb.\nRus versiyası FotoАзербайджанский государственный русский драматический театр покажет спектакль в Тбилиси


Ölkə gündəmini zəbt edən sarı tor nədir?\n12:33 10.10.2018 (Yenilənib 12:31 10.10.2018)\nBir məqsəd var: Hər şeyi sürücü və ya başqa hərəkət iştirakçısı üçün daha aydın, daha əyani etmək, az qala ovcunun içimə qoymaq, gözünün qabağında asmaq\nBAKI, 10 oktyabr — Sputnik. Paytaxtın S.Vurğun və A.Bakıxanov küçələrinin kəsişməsindəki yolayrıcına çəkilən yeni nişanlanma xətti – sarı tor barədə müzakirələr davam edir. Sputnik Azərbaycan xəbər verir ki, hüquqşünas Ərşad Hüseynov öz "Facebook" səhifəsində məsələyə aydınlıq gətirib.\nO, qeyd edib ki, bu nişanlanma özlüyündə heç bir yeni qayda, yeni tələb müəyyən etmir: "Bu sarı tor "Yol hərəkəti haqqında" Qanunun 75-ci maddəsinin 2-ci hissəsinin tələbini əyani şəkildə, görüntülü olaraq sürücüyə çatdırmaq üçündür. Bu tor ona görə lazımdır ki, sürücü getdiyi istiqamətdə tıxac yaranarkən yolayrıcının və ya hərəkət hissələrinin kəsişməsinin hansı hissəsində dayanıb qalmağın qadağan edildiyini, yaxud tıxac yaranarkən yolayrıcının və ya kəsişmə yerinin hansı hissəsinin daim təmiz saxlanılmalı olduğunu əyani şəkildə görsün, bunu dərk eləsin. Axı məlumdur ki, bəzi sürücülər yolayrıcının və ya kəsişmə yerinin hara olduğunu da dəqiq müəyyən etməkdə çətinliklər çəkirlər. Bu sarı tor hər şeyi aydın göstərəcək".\nHüquqşünasın sözlərinə görə, sarı tor özlüyündə tıxacın qarşısını almayacaq: "Çünki onun əli və ya dili yoxdur ki, lazım olmayan vaxtda üstünə çıxıb dayanan avtomobili kənara itələsin və ya onun sürücüsünə desin ki, "gəlmə, dur, gözlə". Təkrar da olsa, qeyd edirəm ki, bu tor sürücüyə qaydaların tələbini əyani, aydın göstərmək üçündür. Sürücü özü hərəkətini elə hesablamalıdır ki, yolayrıcını getdiyi istiqamətdə tərk edə bilsin, gedib qabaqdakıların arxasında dayanmağa məcbur olmaqla sarı torun üzərində qalmasın".\nEkspert qeyd edib ki, sarı tor olan və ya olmayan yerdə YHQ-nin 75-ci maddəsinin 2-ci hissəsinin tələbinə riayət etmək də elə çətin bir şey deyil və xüsusi mühəndislik istedadı tələb etmir.\n"5-ci sinif səviyyəsində dünyagörüşü olan, intizamlı sürücü bu qaydaya çox asan riayət edə bilər. Özü də həm svetoforlu, həm də svetoforsuz yolayrıcı və ya kəsişmə yerində. Bunun üçün sadəcə getdiyin istiqamətdə nəqliyyat axınının stabilliyinə diqqət etmək lazımdır. Əgər normal sürətlə stabil hərəkət varsa, icazə verilən vaxtda yolayrıcına daxil olursan, çıxanadək hətta sarı işıq yansa da, problem ola bilməz".\nHüseynovun dediyinə görə, əgər hərəkət fasiləlidirsə, yəni gah gedib, gah dayanırsa, onda yolayrıcını tam tərk edənə qədər qalan məsafəni, fasiləliyin xarakterini nəzərə almaq lazımdır: "Bu halda svetoforlu yolayrıcında avtomobiliniz sizin getdiyiniz istiqamətdə svetoforla hərəkət qadağan edilənədək, yolayrıcını tam tərk edə bilməyəcəksə, yolayrıcına daxil olmadan dayanıb növbəti icazəni gözləməlisiniz. Svetofor olmayan yerdə. isə elə etməlisiniz ki yolayrıcında dayanmayasınız, oranı fasiləsiz keçib gedəsiniz" — deyə ekspert qeyd edib.\n"Cərimələr barədə də danışılır. Amma sarı tor üzərində qalaraq kəsişən istiqamətdə nəqliyyat axınının qabağını kəsən sürücü sarı torun tələbini pozmağa görə yox, YHQ-nin 75-ci maddəsinin 2-ci hissəsinin tələbini, yəni yolayrıcını keçmənin bu xüsusi qaydasını pozmağa görə İXM-in 327.2-ci maddəsi üzrə (60 manat və 3 bal) cərimələnə bilər. Sarı tor hələ ki, YHQ-də təsbit edilməyib, amma bununla bağlı bütün təfərrüatları əks etdirən dəyişik layihəsi müzakirəyə təqdim edilib, yəqin ki, yaxın gələcəkdə qəbul olunar" — deyə Ə.Hüseynov bildirib.\nOnun sözlərinə görə, ümumiyyətlə, müasir yol hərəkəti təşkilində qırmızı xətlə cızılan belə bir yanaşma var: Hər şeyi sürücü və ya başqa hərəkət iştirakçısı üçün daha aydın, daha əyani etmək, az qala ovcunun içimə qoymaq, gözünün qabağında asmaq.\n"Bax, sarı tor da bu yanaşmadan irəli gəlir. Məqsəd odur ki, hətta ən zəif hazırlıqlı sürücünün də səhv etməsinə imkan verilməsin. Amma məlumdur ki, bütün qaydaların real həyatda icra edilməsi və qarşıya qoyulan məqsədə çatması həmin qaydaların şamil edildiyi insanların yanaşmasından asılıdır. Bizim yanaşmalar isə heç birimizi qane etmir. Ona görə də hər kəs — başda hərəkəti təşkil edənlər və təhlükəsizliyə nəzarət edənlər olmaqla hamı (sürücü, piyada və s.) özündən başlamaqla yanaşmaları dəyişməlidir" — deyə hüquqşünas vurğulayıb.\nƏrşad Hüseynov, hüquqşünas, avtomobil, tıxac, sürücü, polis, DYP, cərimə, sarı tor


Sabir Rüstəmxanlı keçmiş hərəkatçıların “Xilas” birliyindən danışdı | İnter Press\n12 Avqust 2020, 13:30\nAydın Bayram – Milli Azadlıq Hərəkatının iştirakçısı, ictimai xadim.\nBəybala Əbil – Milli Azadlıq Hərəkatının iştirakçısı, Bakı şəhəri, Qaradağ rayon İcra Hakimiyyətinin (RİH) sabiq başçısı, ictimai xadim, AXC Ali Məclisinin üzvü olub.\nElxan Nuriyev – Milli Azadlıq Hərəkatının iştirakçısı, Qubadlı RİH-in sabiq başçısı, Qarabağ qazisi, ictimai xadim.\nEynulla Qara – Milli Azadlıq Hərəkatının iştirakçısı, Ucar RİH başçısının sabiq I müavini, Qarabağ qazisi, ictimai xadim, AXC Ali Məclisinin üzvü olub.\nƏli Quliyev – Milli Azadlıq Hərəkatının iştirakçısı, Bakı şəhəri, Nəsimi RİH-in sabiq başçısı, ictimai xadim, AXC Ali Məclisinin üzvü olub.\nƏlövsət Sadıqlı – Milli Azadlıq Hərəkatının iştirakçısı, ictimai xadim, hüquq müdafiəçisi, AXC Təşkilat Şöbəsinin əməkdaşı olub.\nFəhmin Haçıyev – Milli Azadlıq Hərəkatının iştirakçısı, 1992-93-cü illərdə AR DİN Daxili Qoşunların komandanı, 1994-2004-cü illərdə siyasi məhbus, içtimai-siyasi xadim. AXC Ali Məclisinin üzvü olub.\nİlham Həsən – Milli Azadlıq Hərəkatının iştirakçısı , Kəlbəcər RİH-in sabiq başçısı, Qarabağ qazisi, ictimai xadim, AXC Ali Məclisinin üzvü olub.\nPənah Məmmədzadə – Milli Azadlıq Hərəkatının iştirakçısı, Göygöl RİH-in sabiq başçısı, ictimai xadim, AXC Gəncə şəhər şöbəsi İH-nin sədr müavini olub.\nAzərbaycan milli azadlıq hərəkatının liderlərindən biri, VHP sədri, deputat Sabir Rüstəmxanlı “Xilas” barədə fikirlərini “Yeni Müsavat”a bildirdi: “Milli Demokratik Xilas Hərəkatının ictimai müzakirə platformasına, yəni təqdimat sənədinə baxdım. Ümumiyyətlə, mən xalqın fəallığına, ictimai müzakirələrə müsbət yanaşıram. Bu cür birliklər əgər xoş niyyətlə yaradılıbsa, bunların çox olmasını istəyirəm. Xüsusilə, XX əsrin 88 və 90-91-ci illərdə fəal olmuş insanların yenidən bir növ durğun həyatdan qopub, təzədən siyasi, yaxud ictimai mübarizə meydanına gəlmələrinə də mənfi yanaşmıram. Demək istəyirəm ki, bəri başdan yaranan bu birlik haqqında hər hansı bir şübhə doğurmaq, bu birliyə pis münasibət bəsləmək niyyətim yoxdur. Allah xeyirli-uğurlu etsin. Normal işləsinlər, dövlət maraqlarımıza xidmət etsinlər. Amma təəssüflər olsun ki, bu təqdimat məndə bu təəssüratı doğurmadı. Ümumiyyətlə, təqdimat ziddiyyətlərlə doludur. Bu barədə danışmaq istəmirəm. Öz təqdimatları ilə içəridəki iddialar, ittihamlar bir-biriylə uyğun gəlmir. Lazım gələrsə, bunu müzakirə etmək də olar. Əgər bu birlik doğrudan da Azərbaycanın problemlərinin həlli, ərazi bütövlüyünün bərpası, işğal altındakı torpaqlarımızın düşməndən azad olunması, milli birliyimizin gücləndirilməsi, hakimiyyətlə xalq arasında normal dialoqun qurulması, normal seçkilərin keçirilməsi, demokratiyanın inkişafı və.s kimi işlərə xidmət edəcəksə, eşq olsun. Buna hər hansı bir söz demək olmaz. Amma bəri başdan 30 ilə yaxın yol keçmiş bir iqtidarın ”antixalq mahiyyətindən” söhbət açılırsa, o zaman milli birliyə nail olmaq, şübhəsiz ki, çətindir. Mübahisəli şeylər çoxdur. Bir yandan deyilir ki, milli dövlətçiliyi bərpa etmək niyyəti ilə yaradılıb, o biri yandan da deyilir ki, siyasi hakimiyyətə iddialı deyilik. Bunlar bir-birini inkar edən məsələlərdir. Hərəkat kimi danışmaq tezdir. Qoyun bir az fəaliyyət göstərsinlər, sonra qalan məsələlərə baxarıq”.\n27, Sentyabr - 13:04115\n26, Sentyabr - 00:372541\n25, Sentyabr - 23:582232


Pakistanın Azərbaycandakı səfiri Milli Məclisdə olub - AZƏRTAC – Azərbaycan Dövlət İnformasiya Agentliyi\nMilli Məclisin mətbuat və ictimaiyyətlə əlaqələr şöbəsindən AZƏRTAC-a verilən məlumata görə, görüşdə Azərbaycan-Pakistan parlamentlərarası əlaqələr üzrə işçi qrupunun rəhbəri Qənirə Paşayeva ölkələrimiz arasında mövcud olan dostluq və qardaşlıq əlaqələrinin Azərbaycanda yüksək qiymətləndirildiyini bildirib. Qeyd edib ki, Ermənistanın növbəti təxribatı nəticəsində başlanan əks-hücum əməliyyatları zamanı Pakistan Azərbaycanın yanında olub, 30 ildən bəri işğal altında qalan torpaqlarımızın azad edilməsi uğrunda Vətən müharibəsi günlərində daim Azərbaycanın haqq işini və ədalətli mübarizəsini dəstəkləyib. Pakistanın rəhbərliyi, parlament, dövlət və hökumət rəsmiləri o çətin günlərdə ölkəmizə dəstəklərini sosial şəbəkələrdə də ifadə ediblər. Bütün bunlara görə Pakistan dövlətinə və xalqına dərin təşəkkürümüzü bildiririk.\nSöhbət zamanı Qənirə Paşayeva ölkələrimiz arasında mədəni, iqtisadi, təhsil sahələrində əlaqələrin genişləndirilməsi üçün böyük potensial olduğunu vurğulayıb və bu istiqamətdə atılan addımlardan söz açıb. İkitərəfli münasibətlərin inkişafında parlamentlərarası əlaqələrin mühüm rol oynadığını qeyd edib. Səfirin diqqətinə çatdırıb ki, başçılıq etdiyi parlamentlərarası əlaqələr üzrə işçi qrupu Milli Məclisin beynəlxalq əlaqələri sahəsində fəaliyyət göstərən ən böyük qruplardan biridir.\nGörüş zamanı səfir Bilal Haye Ali Baş Komandan İlham Əliyevin rəhbərliyi ilə Vətən müharibəsində qazanılmış şanlı Qələbə münasibətilə Milli Məclisin deputatlarına, Azərbaycan xalqına təbriklərini çatdırıb. O deyib: “Xoşbəxtəm ki, belə bir vaxtda Azərbaycanda səfir kimi fəaliyyət göstərəcəyəm. Azərbaycanın 44 günlük Vətən müharibəsi dünya tarixində tayı-bərabəri olmayan bir müharibə və möhtəşəm qələbədir”.\nSöhbət əsnasında dünya siyasətindəki ikili standartlara, bir sıra aktual məsələlərə də toxunulub, ölkələrimiz arasında əməkdaşlığa dair fikir mübadiləsi aparılıb.\nAZERTAG.AZ :Pakistanın Azərbaycandakı səfiri Milli Məclisdə olub


“Köhnə hamam” haqqında yeni faktlar - FOTOLAR | "Nuhçıxan" İnformasiya Agentliyi\nHamamlar milli-mənəvi dəyərlərimizin atributlarından olmaqla təmizlənmə, saflaşma və sosiallaşma məkanı kimi xalqımızın həyatında mühüm yer tutub. Müdriklərimiz “Təmizlik imandan gəlir” deyiblər. Bu mənada, paklanmanın həyata keçirildiyi bu yerlər insanların həyat tərzinin ayrılmaz ikilisinə çevrilərək arxitekturada 2 müstəqil komponent şəklində təmsil olunub. Bunlardan birincisi – mənəvi təmizlənmə yerləri əsas ibadət yerləri kimi hələ Eneolit dövründən başlayaraq yaşayış komplekslərinin bir parçası olub. Sonralar belə məkanlara məbədlər, pirlər, məscidlər kimi müxtəlif adlar verilsə də, mahiyyət eyni olub: mənəvi paklanma məkanı. İkincisi isə cismani təmizliyin başlıca məkanı olub. Türk-islam mədəniyyəti hər iki atributu bir-birinə daha da yaxınlaşdırıb.\nOrta əsr şəhərlərində dövlət binası, məscid və hamam vahid kompozisiya yaradıb. Hamamların məscid və mədrəsələrin yaxınlığında yerləşməsi isə mənəvi və cismani paklanmanın bir-birindən ayrılmaz olduğunu göstərib. Hamamlar həm də müəyyən mərasimlərin də həyata keçirildiyi yerlər kimi mühüm əhəmiyyətə malik olub.\nOrta əsr mənbələrində Naxçıvan hamamları ilə bağlı xeyli məlumatlara rast gəlinir. XVII əsrdə Övliya Çələbi təkcə Naxçıvan şəhərində 7 hamamın olduğunu qeyd edib və onlardan Zal paşa hamamının geniş təsvirini verib. Jan Şarden də Naxçıvan hamamlarının gözəlliyindən bəhs edib. Onlardan bir çoxunun yerüstü əlamətləri dağılsa da, İsmayılxan hamamı, Nüsnüs hamamı, Ordubad hamamı, Yengicə, Şahtaxtı və Xok hamamları zamanın sınaqlarına davam gətirərək günümüzə qədər gəlib çatıb.\nEl arasında “Köhnə hamam” kimi tanınan Sədərək hamamı Sədərək kəndinin əsas məhəllələrindən birində tikilib. Hazırda onun yerləşdiyi şəxsi həyət hündür hasarla əhatə olunduğundan bu memarlıq kompleksi diqqəti çox da cəlb etməyib. Maraqlıdır ki, ötən əsrin 90-cı illərində erməni quldurlarının atdıqları güllələr və mərmilərdən bir çox yerlər dağıldığı halda, bu hamama ziyan dəyməyib, sanki xüsusi bir qüvvə tərəfindən qorunub. Əsrlərin yadigarı olan hamamın divarlarındakı suvaqlar bəzi yerlərdə qopduğundan kərpiclərin düzülüş forması daha aydın şəkildə üzə çıxıb. Bu da onun memarlıq xüsusiyyətini müəyyənləşdirməyə imkan verir. Yarımyeraltı hamamlar qrupuna aid olan Sədərək hamamı dördkünc planda qırmızı-çəhrayı rəngli kərpicdən tikilib. Hamamın xarici səthinə sarı rəngdə qalın suvaq çəkilib. Xaricdən tikilinin uzunluğu 10, eni isə, təqribən, 5 metrə bərabərdir. Hamamın diqqətçəkən xüsusiyyətlərindən biri dördkünc formalı divarlarının yuxarı hissədə birləşdiyi dairəvi formalı tavanın üzərində günbəzin olmamasıdır. O, silindrik formalı olub, təqribən, 1 metr hündürlüyə malikdir. Lakin bu yalnız sağlam qalmış vestibül hissəyə aiddir. Otaqlardan birinin üzəri günbəzşəkilli olub dairəvi baca ilə tamamlandığı aydın görünür. Tikilinin digər hissələri torpağın altında qaldığından digər otaqların üzərində günbəzin olub-olmadığı bəlli deyil. Tikili kompleksinin içərisi 1 vestibül və ona bitişik olan 2 əlavə otaqdan ibarətdir. Vestibülün eni və uzunu 5,4 metrdir. Daxildən 4 çatma tağın birləşdiyi yuvarlaq günbəzlə tamamlanan hamamın divardakı tağlarının eni 3,7 metrdir. Cənub istiqamətində olan giriş qapısının eni 85 santimetrdir. Qapı tağşəkilli formada tamamlanır. Digər qapı onun qarşısındakı divardan şimal istiqamətində olan kiçik otağa açılır. Bu otağın eni 2,8, uzunluğu isə 3,4 metrdir. Dördkünc formada olan bu otaq yuxarıda qövsvarı tavanla tamamlanıb. Tavanın mərkəzində diametri, təqribən, 50-55 santimetrə bərabər olan baca yerləşir. Görünür, otağın içərisi bu bacanın köməyi ilə işıqlandırılıb. İçərisində divarboyu daş səki düzəldilən bu otaq böyük ehtimalla yuyunma kabinəsi funksiyası daşıyıb. Şərq divarına bitişik olan ikinci otaq sonradan əlavə edilib. Bu otağın günçıxana doğru açılan qapısı, təqribən 80 santimetr enində olmaqla tağşəkilli formada tamamlanıb. Çox təəssüf ki, hamamın şimala doğru olan digər hissələri torpağın altında qalıb. Ümumilikdə, hamam tikinti texnikası və forma baxımından Şahtaxtı hamamı, Yengicə kəndindəki Şərq hamamı ilə oxşarlıq təşkil edir. Binanın tikinti xüsusiyyətləri, forması, həmçinin digər hamamlarla müqayisəsi haqqında mütəxəssislərin fikrinə əsaslanaraq onu XVIII-XIX əsrlərə aid etmək olar. Bu tarix vaxtilə görkəmli epiqraf M.Nemət tərəfindən tədqiq edilmiş Sədərək camesinin kitabələri ilə də uyğun gəlir. Kitabələrdən birində hicri 1112 (miladi təqvimlə 1700/1701-ci illər), digərində isə hicri 1259 (miladi təqvimlə 1843-cü il) yazılıbdır. Tədqiqatçı bir neçə tarixin göstərilməsinin məscidin yenidən təmir edilməsi ilə əlaqədar olduğunu qeyd edib. Camenin tikilmə və bərpa tarixləri nəzərə alınaraq XVIII-XIX əsrlərə aid edilib. Qeyd etmək lazımdır ki, hamamlar, adətən, məscidlərin yaxınlığında tikilir və dövlət binası ilə birlikdə şəhərlərin üçlü kompozisiyasını təşkil edirdi. Sədərəkdə Azərbaycanın orta əsr şəhərləri üçün xas olan bu cür tikili kompozisiyalarının olması XVIII-XIX əsrlərdə onun şəhərtipli qəsəbə olduğunu təsdiq edir.\nQeyd edək ki, 2021-ci ilin sentyabrın 21-də Azərbaycan Milli Elmlər Akademiyası Naxçıvan Bölməsinin fəaliyyəti və qarşıda duran vəzifələr barədə keçirilən müşavirədə Naxçıvan Muxtar Respublikası Ali Məclisinin Sədri cənab Vasif Talıbov AMEA Naxçıvan Bölməsinin qarşısında rayonların tarixinin yazılması ilə bağlı qoyduğu vəzifənin tələblərinə uyğun olaraq aparılan araşdırmalar zamanı Sədərək rayonunda 4 yeni abidə qeydə alınaraq pasportlaşdırılıb. Sədərək hamamı da həmin abidələrdən biridir.\nAMEA Naxçıvan Bölməsinin Arxeoloji xidmət şöbəsinin müdiri, dosent


“Gülənə qarşı birlikdə mübarizə aparılacaq” – Yenicag.Az\nAna Səhifə Araşdırma “Gülənə qarşı birlikdə mübarizə aparılacaq”\n“Gülənə qarşı birlikdə mübarizə aparılacaq”\nYeni Çağ Media Qrupu – Noyabr 02, 2015 - 13:23\n“Ərdoğanla Davudoğlu yenə də, Gülən tərəfdarlarına qarşı mübarizə aparacaqlar və bununla bağlı da Azərbaycandan istəkləri olacaq”\nElxan Şahinoğlu: “Azərbaycanda keçirilən seçkilərin nəticələri gözlənilən idi. Amma Türkiyədə seçkinin nəticəsi bir qədər gözlənilməz oldu”\nBu sözləri siyasi şərhçi, “Atlas” Araşdırmalar Mərkəzinin rəhbəri Elxan Şahinoğlu Türkiyə və Azərbaycanda keçirilən parlament seçkilərinin ilkin nəticələrini PİA.AZ-a şərh edərkən deyib.\nElxan Şahinoğlu: “Düşünmürəm ki, iki qardaş ölkə arasında ciddi problemlər yaşansın”\nElxan Şahinoğlu bildirib ki, Azərbaycanda keçirilən parlament seçkilərinin nəticələri gözlənilən idi, amma Türkiyədə AKP bütün proqnozları darmadağın etdi:\n“Azərbaycanda keçirilən seçkilərin nəticələri gözlənilən idi. Səhv etmirəmsə, 20 % dəyişiklik olub. Radikal deyilən müxalifət onsuzda seçkidə iştirak etmirdi. Seçkidə iştirak edib özünü müxalıf sayanlar da elə bir ciddi nəticə əldə edə bilmədi. Bu nəticələr də gözlənilən idi. Amma Türkiyədə seçkinin nəticəsi bir qədər gözlənilməz oldu. Ədalət və İnkişaf Partiyası (AKP) bütün proqnozları darmadağın edərək, təkbaşına hökumət formalaşdırmaq hüququ əldə etmək imkanı qazandı. Bu nəticə Türkiyə üçün gözlənilməz idi. İndi ölkəni 4 il AKP idarə edəcək. Mümkündür ki, ölkə konstitusiyasını dəyişsinlər və hətta prezidentin səlahiyyətləri də artırılsın”.\nSiyasi şərhçi eyni zamanda seçkilərdən sonra Türkiyə və Azərbaycanda münasibətlərinin inkişafı ilə bağlı da öz fikirlərini açıqlayıb:\n“Türkiyə Azərbaycan münasibətlərində elə bir gərginlik yoxdur. Sadəcə olaraq müəyyən soyuq hallar var idi. İndi Rəcəb Tayyib Ərdoğan və Davudoğlu mövqelərin möhkəmləndirəndən sonra Azərbaycanla münasibətlər yenə də ciddi bağlarla bağlana bilər. Amma bəzi suallar hələ də gündəmdə qalır. Yəni hər iki tərəf problemli məsələlərin həllinə çalışacaq. Ərdoğanla Davudoğlu yenə də, Gülən tərəfdarlarına qarşı mübarizə aparacaqlar və bununla bağlı da Azərbaycandan istəkləri olacaq. Türkiyə və Azərbaycan münasibətlərində hərbi, iqtisadi əlaqələr davam edəcək. Hətta hərbi əməkdaşlıq yüksək səviyyədədədir və daha da inkişaf edəcək. Hər üç aydan bir birgə təlimlər keçirilir. İqtisadi əlaqələr də artım var. Bir neçə aydan sonra Bakı–Tiflis–Qars dəmiryol xətti işə düşəcək. Bütün bunlara görə düşünmürəm ki, iki qardaş ölkə arasında ciddi problemlər yaşansın. Yenə deyirəm münasibətlər arasında açıq suallar var, amma hər iki tərəf bu problemlərin həlli istiqamətində işləməyə çalışacaq”.


hipotireoz simptomi | Artıq çəkidən azad olmaq istəyirsiz? Şəkərli diabet müalicəsi\nЛейла Аббаслы » hipotireoz simptomi\nHipotireoz – qalxanabənzər vəzinin hipofunksiyası ilə xarakterizə olunan kliniki sindromdur. O, qalxanabənzər vəzin işinin pozulmaları arasında ən çox rast onunan patologiyadır. Hipotireoz birincili – qalxanabənzər vəzinin toxumasının destruksiyası və həcminin azalması , autoimmun tireodit (atrofik ya hipertrofik forma) , əməliyyatsonrası (q/b vəzin hissəvi ya tam rezeksiyası zamanı) ,\ntirotoksikozun müalicəsi nəticəsində, yod çatmamazlığı nəticəsində, tireoid hormonların biosintez defektləri, tirostatiklərin istifadəsi (litiy, yod) ; ikincili – hipofizar, hipotolamik (üçüncülü), keçici, yarımkəskin, ağrısız və doğuşsonrası tireoidit.\nGəlin birincili hipotireozun səbəblərinə baxaq :\nqalxanabənzər vəzin inkişaf anomaliyaları ( onun diskeneziyası və ektopiyası)\nyoddefisitli xəstəliklər, kretinizm daxil olmaqla\ntiroiditlər ( autoimmun, ağrısız,doğuş sonrası, yarımkəskin, fibroz)\nq/b vəzin radioaktiv yodla terapiyası ya şüalanması\ntiroid hormonların biosintezinin pozulması zamanı ( ferment sistemlərin anadan gəlmə defektləri, yodun çatmamazlığı və s)\ntirostatik dərman terapiyası ( yod, litiy, tirostatik preparatları )\nyodun miqdarını artıran preparatların uzunmüddətli qəbulu (kordaron, amiodaron)\nİkincili hipotireozun səbəbləri :\nTTH izolə olunmuş çatmamazlığı ( anadangəlmə ya qazanılmış )\nhipofizin infarktı və şişləri\nbədxassəli şişləri hipofizə olan metastazları\nÜçüncülü hipotireoz isə tiroliberinin ifrazı və əmələ gəlməsinə cavabdeh olan hipotalamik mərkəzlərin birincili zədələnmələri zamanı əmələ gəlir.\nHipotireozun simptomları – ümumi zıiflik, iş qabiliyyətin aşağı düşməsi, əzələlərin qıc olması, oynaqlarda ağrılar, ətraflarda hiss olunan hərəkətliyin azalması, yüksək dərəcədə halsızlıq, yuxululuq, depressiya, sinir sisteminin funksiyalarının pozulması ( yaddaşın zəifləməsi, unutqalıq, diqqətin, intellektin və ətrafa marağın azalması, yavaşıyan danışıq ), soyuğa tolerantlığın, bədən kütləsinin artması ilə bərabər iştahsıhın, bədən temperaturunun, ürək döyüntülərinin (bradikardiya) və tənəffüs tezliyinin azalması, dərinin quruluğu, saçın tökülməsi, səsin qalınlaşması, ürəkbulanma, qəbizlik, cinsi funksiyanın pozulması ( qadınlarda aybaşının pozulması, tam onun kəsilməsinə qədər, kişilərdə isə libido və potensiyanın azalması ), vətər reflekslərinin azalması, artralgiya, dərinin selikli qişasının ödemi, xüsusən ayaqlarda.\nHər hansı hipotireozun müayinəsi zamanı qan zərdabında TTH ( tireotrop hormon ) səviyyəsi vacibdir – hipotireozun ən həssaz göstəricisidir və sərbəst T4 səviyyəsi. Birincili hipotireoz zamanı hipofizin ikincili zəiflətməsi olmadığına görə sərbəst T4 səviyyəsinin aşağı olması ilə bərabər TTH səviyyəsi yüksək olur. İkincili hipotireoz zamanı isə həm T4, həm TSH səviyyəsi aşağı olur (bəzən TTH səviyyəsi normal qalır, amma o zaman da bioloji aktivliyi zəif olur).\nKöməkçi müayinələrdən isə – xolesterinin səviyyəsi hipotireoz zamanı çox zaman artıq olur, qələvi fosfatazanın səviyyəsi isə aşağı olur. Həmçinin hipotireoz zamanı anemiya da çox hallarda inkişaf edir.\nBirincili hipotireoz zamanı levoteroksin ( L-tiroksin, eutiroks və s) ilə əvəzedici terapiya aparılır. Preparatın dozası TTH normada saxlamaq üçün seçilir. Əvəzedici terapiya zamanı hipotireoz simtomları tez aradan qalxır, həmçinin mübadilə prosesləri normallaşır.


`Düşmənə qarşı hamılıqla səfərbər olmalıyıq` - Hacı Mövsüm Səmədov\n`Düşmənə qarşı hamılıqla səfərbər olmalıyıq` - Hacı Mövsüm Səmədov\n"Xalqımızın istiqlaliyyətini və gələcək müqəddəratını qorumaq hər birimizin üzərinə məsul bir vəzifə qoyur"\n"Dünyanın güc mərkəzləri birmənalı olaraq qlobal problemlərdən öz məqsədləri üçün həmişə sui-istifadə etməyə cəhd göstərmişlər. Qlobal istiləşmə, daşqınlar, müxtəlif növ xəstəliklərin geniş yayılması sonda hansısa qütblərin dünyaya diktəsi ilə nəticələnmiş və ya iqtisadi, maliyyə maraqlarının genişlənməsinə səbəb olmuşdur. Agah xalqlar və dövlətlər bu kimi fitnə-fasadların bir sıra hallarda məqsədli şəkildə və süni yollarla yaranmasını müşahidə edir, İlahi təqdirata söykənərək yaranmış böhranlardan itkisiz və ya az itki ilə çıxmağı bacarmışlar.\nGəlin bu sınaq dövrünün imtahanından uğurla çıxmaq üçün bir daha səfərbər olaq".\n02-01-2020 12:13 AİP Hacı Mövsüm Səmədova azadlıq tələb etdi


Məşhur müğənnidən ehtiraslı — FOTOSESSİYA\nÖlkə.Az bildirir ki, 29 yaşlı müğənni fotosessiya üçün tamamilə soyunub. Onun kamera önündə verdiyi seksual pozalar qarşı cinsin nümayəndələrinin ağlını başından edib. Gözəl və fit bədən quruluşuna sahib olan Rita fotoları ilə göz qamaşdırıb.\nMənim bədənimdə belə bir cızıq xətt var. Təbiətimdən, cinsəlliyimdən və özümdən utanmıram. Qadın olmaq gözəldir. Saşa Burimovanın obyektivində çılpaq qadın olmaq bir sənətdir - deyə Rita Dakota bildirib.\nQeyd edək ki, Belorusiyanın Minks şəhərində doğulub, boya başa çatan Rita Dakota professional musiqi fəaliyyətinə 2007-ci ildən başlayıb. 17 yaşlı qız Minskdən Ulduz fabrikinin növbəti mövsümünün Moskva kastinqinə qatılıb. Belarusiyalı Rita ümumiyyətlə müsabiqənin iştirakçılarından biri olmaq arzusunda deyildi, amma sonda layihəyə daxil olaraq, hətta finalçısı oldu.\n2018-ci ilin avqust ayında cütlüyün ayrılması xəbəri fanatları şoka saldı. Rita Dakota şəxsi İnstagram hesabında Vladdan toydan son günlərə qədər etdiyi çoxsaylı xəyanətlərə görə boşandığını yazdı. Rita çox sayda qarşılıqlı dost və qohumlarının ərinin xəyanətləri barədə bildikləri ilə bağlı narazılığını bildirib. Eyni zamanda, Sokolovskinin atası da daxil olmaqla bir çoxu Vladın xəyanətlərini ört-basdır ediblər.


Led İşıqlandırma qurğusu həlli və asma işıq istehsalçısı | Huayi İşıqlandırma\nSağlam İşıq Yaxşı Həyat\n1986-cı ildə qurulan, Çinin "işıqlandırma paytaxtı" olan Zhongshan City'deki Guzhen qəsəbəsində yerləşir.\nR ixtisası üzrə\n& D, işıqlandırma məhsullarının və əlaqədar məhsulların istehsalı və satışı\nİşıq sənayesinin ən yaxşı 10 aparıcı markasından biri olan Huayi Lighting, LED işıqlandırma dizaynı və keyfiyyətinə diqqət yetirir, otaqlar üçün LED işıqlar, tavan üçün LED işıqlar, LED işıq lentləri təmin edir. Huayi Lighting, müxtəlif məhsul dəstəyi qabiliyyətimizi genişləndirmək üçün 200-dən çox peşəkar mühəndis yaratdı. R-yə investisiya qoymağa davam edir\n& Müştərilərin sorğularını qarşılamağımızı təmin edən daha yüksək məhsul keyfiyyətini təmin edən inkişaf etmiş texnologiyaya sahib D. Huayi Lighting, ticarət ofisləri, sənaye, landşaft, yol yolları, arxitekturalar və s. Daxil olmaqla bir çox tətbiq və mühitə xidmət edən müxtəlif LED işıqlandırma həlləri portfelini təklif edir.\nHuayi Lighting HighQuality Downlight: HYDA00090 Topdansatış-Huayi Lighting Co.ltd downlight Yerləşdirilmiş ， CE Material: Alüminium Bitir: WhiteIP20\nDownlight Bitir: Ağ Material: Alüminium Çıraq: Osram\nLed İşıqlandırma Həllimiz\nDaha çox sualınız varsa, xahiş edirəm bizimlə sərbəst əlaqə saxlayın.\nHuayi İşıqlandırma, peşəkar LED işıqlandırma istehsalçısıdır, daxili və ya açıq, sadə və ya kompleks olsun, əvvəlcədən dizayndan, sxem tərtibindən quraşdırma və texniki xidmətə qədər birinci dərəcəli həll xidməti təklif edir, yaxşı təlim keçmiş dizaynerlərimiz, mühəndislərimiz və satış məsləhətçilərimiz müştəri ehtiyaclarına uyğun olaraq düzgün həlləri uyğunlaşdırmaq. Məsələn, LED işıq zolaqları, otaq üçün LED işıqlar, tavan üçün LED işıqlar və digər LED işıqlandırma həlləri və s.\nHuayi Lighting ticarət, sənaye, otel, hava limanı, ticarət mərkəzi, iqamətgah, ofis və s. Daxil olmaqla müxtəlif LED işıqlandırma layihələrində böyük təcrübəyə malikdir.& D və peşəkar layihə icra qrupu ilə istehsal gücü. Yüksək keyfiyyətli məhsullar təqdim etməkdən danışarkən Huayi Lighting, layihə xüsusiyyətlərinizə görə birinci sinif LED işıqlandırma həlləri yarada bilər. Huayi Lighting, istifadəçilərə peşəkar birdəfəlik LED işıqlandırma həlləri təqdim etməklə yanaşı, fərqli ssenarilərdə insanların işıqlandırma ehtiyaclarına uyğun moda və klassik məhsullar hazırlamaq üçün işıq və məkan arasındakı əlaqəni araşdırır. LED işıq zolaqları, otaq üçün LED işıqlar, tavan üçün LED işıqlar və s.\nKempinski Hotel Dubai, Emiras ticarət mərkəzini bir-birinə bağlayır, dəbdəbəli bəzəkli otel otaqları mərmər hamam, geniş ekran LCD TV və yemək sahəsi ilə təchiz edilmişdir. Bəzi otaqlar Dubai Ski Village-a baxa bilməz.\nHindistan-Le Méridien oteli\nLe Méridien Hotel, maraqlı və yaradıcı düşüncəli travlleri bir təyinatın təqdim edəcəyi ən gözlənilməz və cəlbedici təcrübələrə məruz qoyur. Səyahətin qızıl çağında kök salmış Le Méridien, dünyadakı istiqamətlərin kəşf edilməsindən məmnun olmaq üçün insanların toplandığı yer olaraq qalır. Daha yaxşı mükafatlara sahib dünyanın ən yaxşı lüks markaları.\nHindistan-Phoenix Market City\nDaha əvvəl Phoenix Mills olaraq bilinən High Street Phoenix, Hindistanın Mumbayın Aşağı Parel şəhərində yerləşən ən böyük ticarət mərkəzlərindən biridir. Ümumi sahəsi 3.300.000 kvadrat metrdir. Ticarət mərkəzinə əlavə olaraq, kompleksdə beşulduzlu bir otel, multipleks, kömür sahəsi və yaşayış qülləsi var.\nİşıq istehsalında ixtisaslaşmışdır\n& LED işıqlandırma həlli təmin edir\nHuayi İşıqlandırma 1986-cı ildə qurulmuş, sənayedə tanınmış hərtərəfli LED işıqlandırma həlli təminatçısı olmuşdur. 30 ildən çox inkişaf yolu ilə Huayi Lighting, bütün sənaye zəncirindən, yerli və beynəlxalq satış və xidmət şəbəkələri ilə müvəffəqiyyətlə birləşdirilmiş resurs platformasını yaratmışdır.\nHuayi Lighting’in izi ticarətdən dövlət layihələrinə, evdən, ofisdən otelə və açıq mənzərəyə qədər məhsul çeşidinə çatdı. LED işıq zolaqları, otaq üçün LED işıqlar, tavan üçün LED işıqlar və s. Layihələrə görə əlavə dəyər xidmətləri ilə LED işıqlandırma həlləri təqdim edə bilən, uzun illərdir qlobal etibarlı bir tərəfdaş kimi təriflənmişdir.


Ramazanın 21-ci gününün duası, iftar və imsak vaxtı\n04 May 2021, 04:42 (GMT +4)\nBakı, 4 may, SalamNews. Ramazan bədənlərə cismani şəfa, könüllərə mənəvi səfa bəxş edən, rəhmət, məğfirət, bərəkət və müjdələrlə dolu bir aydır. Dəyəri getdikcə daha yaxşı aydın olan oruc, gözümüzün nuru, ruhumuzun güc qaynağıdır. Bu barədə Ramazan ayının 21-ci gününün münacatında zəruri mesajlar var.\nSalamNews xəbər verir ki, bu gün Ramazan ayının 21-ci günüdür. Bu günün duasında bəndə Allahdan istəyir ki, onun razılığına səbəb olacaq əlamətləri göstərsin. Bəndə özü nəfsani istəkləri ilə mübarizə aparmaqla yanaşı mütəal Allahdan şeytanın ona müsəllət olmamasını istəməlidir. Bir də bəndə bilməlidir ki, mütəal Allah istəkləri qəbul edəndir. Sadəcə bu istəkləri səmimi qəlbdən dilə gətirmək lazımdır.\nQeyd edək ki, bu gün iftar axşam saat 19.54-ə, sabah sübh azanı isə 04.03-ə təsadüf edəcək.


Libertarianizmin açar anlayışları nədir?\n"The Libertarian mind" kitabının müəllifi David Boaz. Foto: Graeme Jennings/Washington Examiner\nMüəllif: David Boaz\nMikroskop Media Amerikan düşüncə mərkəzi Cato İnstitutun icraçı vitse-prezident David Boazın yazdığı “The Libertarian Mind” kitabının ilk fəslinin tərcüməsini təqdim edir…\nLibertarianizmin açar anlayışları əsrlər boyu inkişaf edərək formalaşıb. İlk izlərinə qədim Çin, Yunanıstan və İsraildə rast gəlmək olar; John Locke, David Hume, Adam Smith, Thomas Jefferson və Thomas Paine kimi on yeddinci və on səkkizinci əsr mütəfəkkirlərinin əsərləri vasitəsilə müasir libertarian fəlsəfə halına gələrək təkmilləşdi.\nLibertarianlar, sosial analizin əsas vahidi kimi fərdi görürlər. Sadəcə şəxslər seçim edir və hərəkətləri üçün sadəcə onlar məsuliyyət daşıyır. Libertarian düşüncə, hər bir şəxsin, onların haqlarını, həm də məsuliyyətini özündə cəmləşdirdiyi ləyaqətini əsas götürür. Ləyaqətin –qadınlar, fərqli dinlərə və müxtəlif irqlərə mənsub insanlara– daha çox insana mütərəqqi intişarı(yayılması) Qərb dünyasının böyük libertarian zəfərlərindən biridir.\nFərdlər, əxlaqi tərəflər olduqları üçün həyatlarında, azadlıqlarında və mülklərində təhlükəsiz olma haqqına sahibdir. Bu haqlar, hökumət və ya cəmiyyət tərəfindən verilmir; bunlar insan təbiətinə məxsusdur. Fərdlərin bu cür haqların qorumasından istifadə etməsi intuitiv olaraq düzgündür; izah yükü, bu haqqı insanların əlindən alanların üzərinə düşməlidir.\nCəmiyyətdə yüksək səviyyədə nizam, fərdlərin yaşaması və təkmilləşməsi üçün vacibdir. Nizamın, poçt markası kolleksiyası və ya futbol komandası kimi, mərkəzi bir qurum tərəfindən təmin olunmalı olduğunu fərz etmək asandır. Libertarian sosial təhlilin böyük fərasəti budur ki, cəmiyyətdəki nizam öz məqsədlərinə çatmaq üçün minlərlə və ya milyonlarla insanın öz davranışlarını başqaları ilə əlaqələndirməyindən meydana gəlir. Bəşər tarixi ərzində biz sərbəstliyə tədricən daha çox üstünlük vermişik və qarışıq təşkilatlanma ilə mürəkkəb bir cəmiyyət formalaşdırmışıq. İnsan cəmiyyətindəki ən vacib qurumlar –dil, hüquq, pul və bazar– hamısı mərkəzi istiqamət olmadan öz-özünə (özlüyündən) inkişaf edib. Vətəndaş cəmiyyəti –birliklərin və insanlar arasındakı əlaqələrin mürəkkəb şəkəbəkəsi– özlüyündə nizamın başqa bir nümunəsidir; vətəndaş cəmiyyəti daxilindəki birliklər bir məqsəd üçün formalaşır, lakin vətəndaş cəmiyyətinin özü bir təşkilat deyil və tək başına hədəfi yoxdur.\nLibertarianizm, libertinizm və ya hedonizm deyil. “İnsanlar istədiklərini edə bilər və heç kim heç nə deyə bilməz” iddiası deyil. Əksinə, libertarianizm, insanların başqalarının bərabər haqlarına hörmət etdikləri müddətdə öz həyatlarını davam etdirmək üçün azad olduqları qanun çərçivəsində azad cəmiyyət təklif edir. Hüququn aliliyi, fərdlərin ixtiyari əmrlərlə deyil, hamıya tətbiq olunan və özlüyündən təkmilləşmiş qanuni qaydaları ilə idarə olunması deməkdir; və bu qaydalar fərdlərin xoşbəxtliyə öz yolları ilə getmək azadlığını qorumalı, hər hansı müəyyən bir nəticəyə və hasilə yönəlməməlidir.\nHaqları qorumaq üçün fərdlər hökumət qurur. Ancaq hökumət təhlükəli bir qurumdur. Libertarianların təmərküzləşmiş gücə qarşı böyük bir antipatiyası var, çünki Lord Actonun qeyd etdiyi kimi “Güc korlanmağa meyillidir və tam güc mütləq korlanır”. Beləliklə, gücü bölmək və məhdudlaşdırmaq istəyirlər və ümumən insanların hökumətə verdikləri səlahiyyətləri sadalayan və məhdudlaşdıran yazılı konstitusiya yolu ilə — bu da xüsusən hökuməti məhdudlaşdırmaq deməkdir. Məhdud hökumət libertarianizmin əsas siyasi nəticəsidir və libertarianlar, –dünyanın digər bölgələrindən daha çox– Avropada gücün bölünməsinin, fərdi azadlığa və davamlı iqtisadi böyüməyə gətirib çıxardığına dair tarixi həqiqətə işarə edirlər.\nYaşamaq və çiçəklənmək üçün fərdlərin iqtisadi fəaliyyətlə məşğul olmağa ehtiyacı var. Mülkiyyət hüququ qarşılıqlı razılaşma yolu ilə əmlak mübadiləsi haqqına gətirib çıxarır. Azad bazar azad fərdlərin iqtisadi sistemidir və onlar sərvət yaratmaq üçün zəruridir. Libertarianlar inanır ki, insanların iqtisadi seçimlərinə dövlət müdaxiləsi azaldılarsa, onlar həm azad, həm də firavan olacaq .\nXVII əsrdə libertarianizmin təkanının çox hissəsi digər insanların məhsuldar əməyi hesabına yaşayan monarxlara və aristokratlara qarşı bir reaksiya idi. Libertarianlar insanların əməyinin bəhrəsini saxlamaq haqqını müdafiə etdilər. Bu cəhd, işin və istehsalın ləyaqətinə və xüsusən də aristokratlar tərəfindən pis baxılan, böyüməkdə olan orta təbəqəyə hörmət kimi inkişaf etdi. Libertarianlar, Marksistlərdən öncə sinif təhlili hazırlayıb cəmiyyəti iki əsas sinfə böldülər: sərvət istehsal edənlər və onu başqalarından zorla alanlar. Məsələn, Thomas Paine yazırdı: “Cəmiyyətdə vergi verənlər ilə vergi alan və vergi sayəsində yaşayanlar adlı iki fərqli təbəqə var”. Oxşar fikirləri 1824-cü ildə Jefferson da qeyd edirdi: “Bizdə lazım olandan daha çox hökumət mexanizmi, zəhmətkeşlərin əməyi ilə yaşayan çoxlu sayda parazit var.”\nMüasir libertarianlar məhsuldar insanların qazandıqlarını saxlamaq haqlarını, onların qazanclarını siyasi müştərilərə və yaxın adamlarına köçürmək üçün ələ keçirəcək yeni bir siyasətçi və bürokrat təbəqəsinə qarşı müdafiə edirlər.\nMaraqların təbii harmoniyası\nLibertarianlar ədalətli bir cəmiyyətdə dinc, məhsuldar insanlar arasında təbii maraqlar harmoniyasının olduğuna inanırlar. Bir insanın fərdi planları –işə düzəlmək, iş qurmaq, ev almaq və s.– başqalarının planları ilə zidd ola bilər, buna görə bazar bir çoxumuzu planlarımızı dəyişdirməyə gətirib çıxarır. Ancaq hamımız sərbəst bazarın fəaliyyətindən fayda əldə edirik və fermerlər ilə tacirlər, istehsalçılar ilə idxalçılar arasında zəruri qarşıdurmalar yoxdur.\nYalnız hökumət siyasi təzyiq əsasında mükafat verməyə başlayanda, qrup münaqişəsinə qatıldığımızın, bir az siyasi gücün xatirinə təşkilatlanmağa və digər qruplarla mübarizə aparmağa məcbur edildiyimizin şahidi oluruq.\nLibertarlar əsrlərlə davam edən müharibə bəlası ilə həmişə mübarizə aparıblar. Müharibənin böyük miqyasda ölüm və dağıntı gətirdiyini, ailəni və iqtisadi həyatı pozduğunu və hakim təbəqənin əlinə daha çox güc verdiyini anlayırdılar — bu da hökmdarların barış üçün olan ictimai rəylə həmfikir olmadıqlarını izah edir. Əlbəttə ki, azad kişilər və qadınlar tez-tez öz cəmiyyətlərini xarici təhdidlərə qarşı müdafiə etməli olub, lakin müharibə ümumən münaqişənin hər bir tərəfindəki dinc, məhsuldar insanların ortaq düşməni olub.\n… Bu məqamda oxucunun libertarianizmin — fərdiyyətçilik, xüsusi mülkiyyət, kapitalizm, bərabərlik deyə müasir düşüncənin standart çərçivəsi kimi göründüyünə dair ehtimalını qəbul etmək məqsədəuyğun ola bilər. Həqiqətən də, əsrlər boyu davam edən fikri, siyasi və bəzən şiddətli mübarizədən sonra, bu təməl azadlıq prinsipləri ən azı Qərbdə və getdikcə dünyanın digər yerlərində müasir siyasi düşüncənin və müasir hökumətin əsas quruluşuna çevrildi.\nBununla yanaşı, üç əlavə məqama da toxunulmalıdır:\nBirincisi, libertarianizm yalnız bu genişhəcmli liberal prinsiplərdən ibarət deyil. Libertarianizm bu prinsipləri, tam və ardıcıl surətdə, əksər müasir fikir adamından daha çox və əlbəttə ki, hər hansı bir müasir hökumətdən daha çox tətbiq edir*.\nİkincisi, cəmiyyətimiz ümumiyyətlə bərabər hüquqlara və kapitalizmə söykənirsə də, hər gün bu prinsiplərə dair müxtəlif paytaxt şəhərlərində yeni istisnalar ortaya çıxır. Hər yeni hökumətin direktivi azadlığımızı bir az da əlimizdən alır və hər hansı bir azadlıqdan imtina etməzdən əvvəl diqqətlə düşünməliyik.\nÜçüncüsü, liberal cəmiyyət möhkəmdir; bir çox yükə tab gətirə və çiçəklənməyə davam edə bilir; lakin hüdudsuz dərəcədə dayanıqlı deyil. Liberal prinsiplərə inandıqlarını iddia edən, lakin məhsuldar insanlar tərəfindən yaradılan sərvətin getdikcə daha çox müsadirə edilməsini, könüllü qarşılıqlı fəaliyyətə getdikcə daha çox məhdudiyyətlərin gətirilməsini, mülkiyyət haqlarına və hüququn aliliyinə istisnaların getdikcə daha çox olmasını, daha çox gücün getdikcə cəmiyyətdən hökumətə köçürülməsini müdafiə edənlər, son mərhələdə istəmədən sivilizasiyanın ölümcül bir formada sarsılmasına səbəb olurlar.


Respublika Hərbi Prokurorluğunun yeni inzibati binası istifadəyə verilmişdir\nMayın 2-də - ulu öndər Heydər Əliyevin anadan olmasının 90 illik yubileyi ərəfəsində Respublika Hərbi Prokurorluğunun yeni inzibati binası istifadəyə verilmişdir. AzərTAc xəbər verir ki, açılış mərasimində Baş prokuror Zakir Qaralov, Azərbaycan Prezidentinin müdafiə məsələləri üzrə köməkçisi, Prezident Administrasiyası rəhbərinin müavini Vahid Əliyev, Milli Məclisin Hüquq siyasəti və dövlət quruculuğu komitəsinin sədri Əli Hüseynli iştirak etmişlər.\nQonaqlar əvvəlcə binanın birinci mərtəbəsində ümummilli lider, müasir müstəqil Azərbaycan dövlətinin memarı və qurucusu, ölkəmizdə məhkəmə-hüquq islahatlarının banisi Heydər Əliyevin büstü önünə əklil və gül dəstələri qoymuş, dahi şəxsiyyətin həyat və fəaliyyətindən bəhs edən fotoguşəyə baxmış, Heydər Əliyev irsinin araşdırılması məqsədilə yaradılmış müasir elektron kitabxana ilə tanış olmuşlar.\nBildirilmişdir ki, elektron kitabxanada ulu öndər Heydər Əliyevin həyat və fəaliyyəti ilə bağlı nəşr olunmuş kitablar, onun çıxışları, sənədli filmlər və s. yer almışdır.\nMüstəqil Azərbaycanda yenidən siyasi hakimiyyətə gələn ümummilli lider Heydər Əliyev tərəfindən respublikada vətəndaş cəmiyyətinin formalaşması, ictimai münasibətlərin nizama salınması üçün beynəlxalq standartlara cavab verən, ümumbəşəri dəyərləri, milli xüsusiyyətləri özündə əks etdirən yeni qanunvericilik bazası yaradılmışdır. Elektron kitabxanaya baxış zamanı bildirilmişdir ki, Hərbi Prokurorluğun əməkdaşları burada Azərbaycan Respublikasının qanunvericilik toplusu və müxtəlif sahələri əhatə edən normativ-hüquqi aktlarla tanış ola biləcəklər.\nTədbirdə Azərbaycan Respublikası Baş prokurorunun müavini - respublika hərbi prokuroru, ədliyyə general-leytenantı Xanlar Vəliyev əsasını ulu öndər Heydər Əliyevin qoyduğu və Prezident İlham Əliyev tərəfindən daha da təkmilləşdirilərək inkişaf etdirilən prokurorluq sistemində qazanılan uğurlardan danışmış, bu nailiyyətləri ölkədə yaradılan sabitliyin və iqtisadi inkişafın nəticəsi kimi qiymətləndirmişdir. Hərbi prokuror dövlətimizin başçısının rəhbərliyi ilə ordu quruculuğu sahəsində qazanılan nailiyyətləri vurğulamış, ölkəmizdə prokurorluq orqanlarının fəaliyyətinə, eləcə də Hərbi Prokurorluğa daim diqqət və qayğı göstərildiyini qeyd etmiş, bugünün respublika hərbi prokurorluq orqanlarının əməkdaşları üçün əlamətdar günlərdən biri olduğunu demişdir.\nƏdliyyə general-leytenantı Xanlar Vəliyev bildirmişdir ki, doqquzmərtəbəli inzibati binanın ümumi sahəsi 3303 kvadratmetr olmaqla, ən müasir standartlara uyğun tikilmiş, bütün zəruri avadanlıq, kompyuter sistemi, kommunikasiyalar və mühəndis qurğuları ilə təchiz olunmuş, mebel və inventarlarla təmin edilmişdir. Binada 62 xidməti otaq, növbətçi hissə, vətəndaşların qəbulu otağı, kitabxana, iclas və kollegiya zalları, kriminalistik laboratoriya, yeməkxana, idman zalı, digər xidməti otaqlar vardır.\nBaş prokuror Zakir Qaralov prokurorluq əməkdaşlarını yeni inzibati binanın istifadəyə verilməsi münasibətilə təbrik etmiş, onlara şərəfli və məsuliyyətli işlərində nailiyyətlər arzulamışdır.\nZakir Qaralov demişdir ki, Respublika Hərbi Prokurorluğunun mərkəzi aparatının yeni inzibati binasının açılış mərasiminin xalqımızın ümummilli lideri Heydər Əliyevin anadan olmasının 90 illiyinin qeyd edildiyi bir dövrə təsadüf etməsi böyük rəmzi xarakter daşıyır. Çünki müstəqil dövlətçiliyimizin və Azərbaycan Respublikasının ən yeni tarixinin yaradıcısı olan ulu öndər ölkəmizin bütün təsisatlarına, o cümlədən Azərbaycan Respublikasının Prokurorluğuna və onun tərkib hissəsi kimi Respublika Hərbi Prokurorluğuna həmişə qayğıkeş münasibət göstərmiş, onların problemlərinin həlli istiqamətində dövlət səviyyəsində zəruri tədbirlərin görülməsini təmin etmişdir.\nBaş prokuror demişdir ki, ölkəmizin müstəqillik illərində qazandığı ən böyük nailiyyətlərdən biri suverenliyimizi qorumağa, işğal edilmiş torpaqlarımızı azad etməyə qadir olan Silahlı Qüvvələrin formalaşdırılmasıdır. Ali Baş Komandan İlham Əliyevin həyata keçirdiyi tədbirlərin nəticəsi olaraq ordumuzun döyüş qabiliyyəti və maddi-texniki bazası kifayət qədər möhkəmlənmişdir. Belə bir şəraitdə hərbi intizamın, Silahlı Qüvvələrdə cinayətkarlığa və digər qanun pozuntularına qarşı mübarizənin gücləndirilməsi, hərbi qanunvericiliyin tələblərinin pozulması hallarının qarşısının alınması məsələləri mühüm əhəmiyyət kəsb edir. Təqdirəlayiq haldır ki, Respublika Hərbi Prokurorluğu tərəfindən bu istiqamətdə zəruri tədbirlərin görülməsi təmin olunur.\nZakir Qaralov Prezident İlham Əliyevin rəhbərliyi ilə cəmiyyət həyatının bütün sahələrində gedən böyük quruculuq və abadlıq işləri, regionların inkişafı proqramlarının uğurlu icrası, iqtisadi qüdrətimizin ilbəil artması ilə bərabər, ölkəmizdə prokurorluq orqanlarının rolunun artırılmasında "Azərbaycan Respublikası Prokurorluğunun fəaliyyətinin müasirləşdirilməsinə dair 2009-2011-ci illər üçün Dövlət Proqramı"nın böyük rolu olduğunu vurğulamışdır. Bildirilmişdir ki, prokurorluq orqanlarının fəaliyyətinin təkmilləşdirilməsi, müasirləşdirilməsi və daha da inkişaf etdirilməsində, qurumun kadr potensialının gücləndirilməsində, onların peşəkarlığının artırılmasında, maddi-texniki bazanın möhkəmləndirilməsində, eləcə də əməkdaşların sosial müdafiəsinin gücləndirilməsində bu proqramın böyük rolu olmuşdur.\nRespublika Hərbi Prokurorluğu üçün yeni inzibati binanın tikilməsi və müasir texniki avadanlıqla təmin edilməklə istifadəyə verilməsi prokurorluq orqanlarına göstərilən dövlət qayğısının bariz nümunəsidir. O, hərbi prokurorluq əməkdaşlarının bu yüksək diqqət və qayğıya əməli fəaliyyətləri ilə cavab vermələrinin, qanunvericiliklə üzərlərinə qoyulmuş məsul vəzifələrin layiqincə yerinə yetirilməsinin vacibliyini qeyd etmişdir.\nSonra qonaqlar yeni inzibati binada prokurorluğun əməkdaşları üçün yaradılmış şəraitlə tanış olmuş, növbətçi hissəyə, kitabxanaya, vətəndaşların qəbulu, kriminalistik laboratoriyaya, akt zalına və yeməkxanaya baxmışlar.\nMəlumat verilmişdir ki, kitabxanada hüquqi ədəbiyyatla yanaşı, ulu öndər Heydər Əliyevin dövlətçilik fəaliyyətindən bəhs edən kitablara geniş yer verilmişdir.\nBinanın ikinci mərtəbəsində yerləşən kriminalistik laboratoriyada cinayət işlərinin istintaqı zamanı kriminalistikanın son nailiyyətlərindən, istintaq təcrübəsinin qabaqcıl metodlarından istifadə edilməsi, prokuror-kriminalistlərin yeni kriminalistik texniki vasitələrlə təmin edilməsi, onlara bu vasitələrdən istifadə olunması üçün lazımi kömək göstərilməsi tələbinin yerinə yetirilməsi üçün Kriminalistika şöbəsinin işinin səmərəliliyini artırmaq məqsədi ilə mənəvi cəhətdən köhnəlmiş texnika yenisi ilə əvəz edilmiş, kriminalistika sahəsində müasir standartlara cavab verən xarici ölkə istehsalı olan bir çox avadanlıq, o cümlədən hadisə yerinin müayinəsi zamanı istifadə edilən rəqəmsal foto-video aparatlar, işıqlandırma vasitələri, metalaxtaran detektor, əl-barmaq izlərinin götürülməsi üçün ləvazimatlar - xüsusi tozlar, müasir tipli kriminalistik çantalar alınmışdır. Qeyd edilmişdir ki, baş vermiş cinayət hadisələri zamanı hadisə yerinin ixtisaslı müayinəsini təşkil etmək üçün zəruri texniki vasitələrlə təchiz olunmuş xüsusi avtomaşında səyyar kriminalistik laboratoriya ilə yanaşı, fövqəladə hadisələr və mürəkkəb hava şəraitində istifadə edilməsi üçün nəzərdə tutulmuş xüsusi geyimlər və qoruyucu vasitələr vardır. Eyni zamanda, Ağır cinayətlərə dair işlər üzrə istintaq idarəsinin kriminalistika şöbəsi tərəfindən ərazi hərbi prokurorluqlarına istintaq çantalarının, foto, video çəkilişlərinin ən yüksək səviyyədə həyata keçirilməsi üçün müasir texniki vasitələrin verilməsi təmin edilmişdir.\nMüasir standartlar səviyyəsində qurulan yeməkxana da prokurorluq əməkdaşlarının istifadəsinə verilmişdir. Binada fasiləsiz elektrik enerjisi ilə təmin etmək üçün ayrıca yarımstansiya və generator quraşdırılmışdır.\nBinanın həyətində abadlıq işləri aparılmış, ağac və gül kolları əkilmiş, işıqlandırma sistemləri qurulmuş, avtomobil dayanacaqları yaradılmışdır.\nGörülən işləri yüksək qiymətləndirən qonaqlar Hərbi Prokurorluğun əməkdaşlarının normal fəaliyyət göstərməsi üçün hər cür şəraitin yaradılmasından məmnunluğunu ifadə etmişlər.\n3 may 2013-cü il


Bakının 7 möcüzəsi – FOTOLAR » Joy.az - Bizimlə daha rəngarəng\n01 Noyabr, 2014\nBakını bəzəyən 7 möcüzəli memarlıq nümunələsinin siyahısı:\nZaha Hadid tərəfindən layihələşdirilən Heydər Əliyev Mərkəzi XXI əsrin ən füsunkar tikililəri siyahısına düşüb. Binada mətbuat mərkəzi, sərgi zalı və inzibati ofislər var. Tikintisində heç bir düzxətli konstruksiyadən istifadə olunmayıb. Dalğavarı bina 2014-cü ilin ən yaxşı layihəsi seçilib və "Design of the Year 2014” (İlin dizaynı) mükafatına layiq görülüb.\n25 min insan tutumuna malik olan Crystal Hall düz 8 aya tikilib. Onun tikintisi üçün körfəzdə süni yarımada da salınıb. 2012-ci ildə "Eurovision” mahnı müsabiqəsinə ev sahibliyi edən Azərbaycan mərasimin keçirilməsi üçün Crystal Hall-u seçib. İndi isə burada konsertlər keçirilir.\nUzun müddət Bakı hava limanı kiçik terminaldan istifadə edib. İnkişafla əlaqədar hava limanını genişləndirməyə ehtiyac yarandı. 2013-cü ildə hava limanının yeni terminalı açıldı. Maraqlıdır ki, hava limanı yuxarıdan baxanda qanadları açıq vəziyyətdə olan quşa oxşayır. Yeni terminal dövlət hava şirkəti olan "Azal”ın idarəçiliyi altındadır.\nBakıda nə vaxtsa sənaye bölgəsi və fəhlə rayonu hesab olunan Qaraşəhər adlı bir ərazi mövcud olub. İndi isə hökumət bu ərazinin adını dəyişərək burada "White City” adlı yeni şəhər salmaq niyyətindədir. Yeni rayonun sahilyanı bölgələri yalnız hündürmərtəbəli binalarla bəzədiləcək.\nBu yer sovet filminin dünyadakı bütün həvəskarlarının ən sevimli məkanıdır. Məşhur "Brilyant əl” filmi məhz burada çəkilib. İndi isə "Mironovun qaçaqmalçıları”nın keşik çəkdiyi köhnə küçələrdən yalnız qapılar qalıb. Buraya gələn hər bir turist selfie çəkdirməyə çalışır.\nFlame Tower (Alov qüllələri) Bakı və Azərbaycanın yeni simvoludur. Simvol isə gərək Bakının hər yerindən görünsün. Binanın işıqlandırılma sistemi dünyada ən yaxşılardan biri hesab olunur. Qüllə tamamilə üzərində yanan alovu əks etdirən LED ekranla əhatə olunub. Binanın işıqları uzaqdan alova bənzəyir və elə bu səbəbdən də binaya "Alovlu qüllələr” adı verilib.\nNəhəng Bakı Olimpiya stadionundan yeni görüntülər\nHava proqnozu: 28.04.2014\nAzərbaycanda yeni hava limanı açıldı\n7 Noyabr 2014 14:27\nvaaauuu gozelliye birr baxx/////\n3 Noyabr 2014 23:20\nsuppa cox gozeldi geceler baki gozel olur ;D ♥\n2 Noyabr 2014 20:32\n1 Noyabr 2014 22:08\nWhat? mocuze guldurdu\nFlame Tower, İçərişəhər, Baku Crystal Hall, Heydər Əliyev Mərkəzi bunlar gormusem)\n1 Noyabr 2014 18:00\nen xowuma gelen khazar islands oldu ama qalanlari very beatufuil\n1 Noyabr 2014 16:30\ngozlerime inanmiram,Baki ne gozel seher imis...


Azərbaycanın elmi və pedaqoji ictimaiyyətinə ağır itki üz vermişdir. Fizika sahəsində tanınmış alim, Azərbaycan Respublikası Prezidentinin fərdi təqaüdçüsü, əməkdar elm xadimi, Dövlət mükafatı laureatı, Azərbaycan Milli Elmlər Akademiyasının həqiqi üzvü, fizika-riyaziyyat elmləri doktoru, Bakı Dövlət Universitetinin kafedra müdiri, professor Bəhram Mehrəli oğlu Əsgərov 2014-cü il martın 12-də ömrünün 81-ci ilində vəfat etmişdir.\nBəhram Əsgərov 1933-cü il oktyabr ayının 5-də Tovuz rayonunun Əhmədabad kəndində anadan olmuşdur. Orta məktəbi bitirdikdən sonra 1952-1957-ci illərdə Azərbaycan Dövlət Universitetinin fizika fakültəsində ali təhsil almışdır. O, 1957-ci ildə fizika ixtisası üzrə aspiranturaya daxil olaraq, 1960-cı ildə SSRİ Elmlər Akademiyasının Leninqrad şəhərində yerləşən Yarımkeçiricilər İnstitutunun aspiranturasını bitirmişdir.\nƏmək fəaliyyətinə 1960-cı ildən etibarən Azərbaycan Elmlər Akademiyasının Fizika İnstitutunda başlayan Bəhram Əsgərov 1966-cı ilədək həmin institutda kiçik elmi işçi və böyük elmi işçi vəzifələrində çalışmışdır. O, 1966-cı ildən Azərbaycan Dövlət Universitetinin dosenti, 1972-ci ildən isə professoru idi. Bəhram Əsgərov 1971-ci ildə universitetdə qurduğu bərk cisimlər fizikası kafedrasına ömrünün sonunadək rəhbərlik etmiş, 1994-2004-cü illərdə Bakı Dövlət Universitetinin elmi işlər üzrə prorektoru və rektor əvəzi işləmişdir.\nBəhram Əsgərov 1962-ci ildə Leninqrad şəhərində namizədlik və 1971-ci ildə doktorluq dissertasiyalarını müdafiə etmiş, 1972-ci ildə professor elmi adını almışdır. O, 2001-ci ildə Azərbaycan Milli Elmlər Akademiyasının müxbir üzvü, 2007-ci ildə isə həqiqi üzvü seçilmişdir.\nAkademik Bəhram Əsgərov uzun illər ərzində zəngin elmi-pedaqoji fəaliyyəti ilə ölkəmizdə elmin və təhsilin inkişafına töhfələr vermişdir. Onun Azərbaycanda fizika sahəsində aparılan tədqiqatların əsas istiqamətlərinin müəyyənləşməsində mühüm xidmətləri vardır. Bərk cisimlər fizikasına dair kompleks araşdırmalarında tanınmış alim yarımkeçiricilərdə termomaqnit hadisələrinin kvant nəzəriyyəsinin əsasını təşkil edən yeni metodlar təklif etmiş, kinetik effektlər nəzəriyyəsi ilə bağlı bir çox məsələlərin həlli üzərində ardıcıl çalışaraq onların geniş şərhini verməyə müvəffəq olmuşdur. Alimin gəldiyi qənaətlər həmişə aktuallığı, fundamental-nəzəri və tətbiqi əhəmiyyəti ilə səciyyələnmişdir.\nBəhram Əsgərov elmi yaradıcılığını özünün səmərəli pedaqoji fəaliyyəti ilə ahəngdar şəkildə uzlaşdırırdı. O, Bakı Dövlət Universitetində qırx ildən artıq bir müddətdə yüksəkixtisaslı kadrların hazırlanması üçün bilik və bacarığını əsirgəmədən böyük qüvvə sərf etmişdir. Onun rəhbərliyi ilə 10-dan artıq fəlsəfə və elmlər doktoru yetişdirilmişdir. Alimin çoxillik zəhmətinin məhsulu olan silsilə araşdırmalarının nəticələri ölkəmizdə və onun hüdudlarından kənarda çap edilmiş 150-yə yaxın elmi əsərdə, 5 monoqrafiyada və bir sıra dərsliklərdə əksini tapmışdır. Mötəbər beynəlxalq forumlarda o, Azərbaycan elmini layiqincə təmsil etmişdir.\nAkademik Bəhram Əsgərovun elmi və pedaqoji fəaliyyəti daim yüksək qiymətləndirilmişdir. O, 1974-cü ildə Azərbaycan Respublikasının Dövlət mükafatına layiq görülmüş, 2000-ci ildə Azərbaycanda elmin inkişafındakı xidmətlərinə görə "Əməkdar elm xadimi" fəxri adını almış, 2004-cü ildə müstəqil Azərbaycan Respublikasının ali mükafatlarından olan "Şöhrət" ordeni ilə təltif edilmişdir.\nTanınmış alim, mahir pedaqoq və səmimi insan Bəhram Mehrəli oğlu Əsgərovun xatirəsi onu tanıyanların qəlbində hər zaman yaşayacaqdır.\nİlham Əliyev, Artur Rasizadə, Oqtay Əsədov, Ramiz Mehdiyev,\nElçin Əfəndiyev, Hacıbala Abutalıbov, Akif Əlizadə, Fatma Abdullazadə,\nMikayıl Cabbarov, Arif Mehdiyev, Akif Hacıyev, Arif Paşayev, Abel Məhərrəmov


Tovuzda səhiyyə sistemi ÖLÜM SAÇIR... - » Gundeminfo.az\nAzərbaycan səhiyyəsində həkim səhlənkarlığı daha bir ananın ölümünə səbəb oldu. Neçə illərdir ki, KİV nümayəndələri Tovuz səhiyyəsinindəki “bezpredel idarəçilik”lə bağlı həyacan təbili çalmaqdadırlar. Buna baxmayaraq, bu gün də rayonun səhiyyə müəssisələrində yaşanan acınacaqlı durum aradan qaldırılmır ki, qaldırılmır.\nBelə bir səbəblər üzündən də, səhiyyə müəssisələrinə müayinə və müalicə olunmaq, eyni zamanda digər məqsədlər üçün üz tutan sakinlərin narazılıqları “pik nöqtə”yə çatıb və sanki sakinlər arasında Tovuz səhiyyəsinə qarşı inamsızlıq hissi də formalaşıb. Hələ bunlar azmış kimi, Deryaz.az-ın əldə etdiyi məlumatlara görə rayonun səhiyyə müəssisələrində baş verən ara-sıra ölüm faktlarının varlığı da, artıq vəziyyətin dözülməz olmasından xəbər verir. Qeyd etdiyimiz belə bir faktların varlığına baxmayaraq, bugünə kimi bir kimsə eşitməyib ki, baş verən hadisələrlə bağlı rəhbər vəzifə sahiblərindən bir kimsə cəzalandırılsın. Sanki, süstlük, yenə də süstlük! Adicə bir faktı qeyd edək ki, ötən il ilan vurması səbəbindən zəhərlənən şəxsin problemini aradan qaldırmaq üçün MRX-da zərdabın tapılmaması və belə bir səbəb üzündən də, həmin şəxsin ilk əvvəl Gəncə şəhərinə, az sonra Bakı şəhərinə gətirilməsi onu söyləməyə əsas verir ki, Paşa Muradovun rəhbərlik etdiyi Tovuz səhiyyəsi “bataqlıq içindədir”.\nBu ilin iyun ayının 7-də baş verən növbəti faciəli olay da onu göstərir ki, artıq Tovuz səhiyyəsi idarəolunmaz vəziyyətə gəlib çatıb. Belə ki, bölgə müxbirimizin redaksiyamıza çatdırdığı məlumatda qeyd olunur ki, 7 iyin 2019-cu il tarixdə, saat təqribən 7-8 radələrində, rayonun İbrahim Hacılı kənd sakini Tağıyeva Aytac Fəzail qızı doğuş zamanı dünyasını dəyişir. Ölümlə nəticələnən bu faciəli hadisə diqqətimizi cəlb etdiyindən, mərhumənin yaxınları ilə əlaqə saxlamağı, faciənin hansı səbəbdən baş verməsini aydınlaşdırmaq üçün, Aytac Tağıyevanın yaxınları ilə əlaqə saxladıq. İlk suallarımızı cavablandıran Tovuz rayonu, İbrahim Hacılı kənd sakini, mərhumənin qaynənəsi Məmmədova Məlahət Abbasəli qızı oldu. Adı çəkilən xanım ünvanladığımız suallara cavabında bildirdi ki, “Aytacı hamiləliyinin ilk günlərindən Tovuz MRX-ı, doğum şöbəsinin baş həkimi, ixtisasca mama-ginekoloq olan Xatirə Quliyevanın yanına aparırdıq. Yəni, o, Aytacı 15 gündənbir aparatdan keçirirdi və bu yöndə atdığı addımına görə, hər dəfə bizdən 20 manat pul alırdı. Sonuncu dəfə 31 mayda onun yanında olduq və Xatirə Quliyeva əvvəllər aparatdan keçirdiyi kağızlara, verdiyimiz analizlərin cavablarına baxıb “aparat doğuşun 23 iyunda olacağını göstərir, buna baxmayaraq 10 iyunda bir daha gəlin, təkrar baxacağam” dedi. 6 iyunda, təqribən axşam saat 18-19 radələrində Aytacın səhhətində müəyyən problem əmələ gəldiyindən, onu təcili Xatirə Quliyevanın yanına çatdırdıq. O, teztələsik Aytacı palataya yerləşdirdi və bizi 12 saat gözlətdikdən sonra “indi təbii doğuş olacaq, dilinin alt hissəsinə bir tabletka qoymuşam” dedi. Biz bir saat gözlədik, vaxt keçdi, amma heç bir xəbər çıxmadı. Az sonra o, “bir saat da gözləyin, hər şey yaxşı olacaq” dedi. Yenə bir xəbər çıxmad. Bir qədər vaxt keçdikdən sonra şöbə üdiri bizə “bəlkə cərrahiyyə yolu ilə uşağı götürək” dedi və tez zəng edib cərrah çağırdı. O halda biz əvvəllər tanıdığımız Cəlal həkimin, yaxud da Xanoğlan həkimin cərrahiyyə əməliyyatını həyata keçirmələrini ondan xahiş etsək də, Xatirə Quliyeva bizimlə razı olmadı. “Elə Çingiz həkim burdadır” deyib, Aytacı doğum şöbəsinin 3-cü mərtəbəsinə qaldırdılar. Onu da bildirim ki, bizdən belə bir haqq-hesablara görə, üstüstə 1200 manat pul aldılar. Cərrahiyyə əməliyyatından sonra Aytac dedi “mənim qarın hissəmdə bərk ağrılar baş verir”.\nSaat 11-də əməliyyat olunan Aytac, həmin günün axşam saatlarınadək bərk ağrıdı. Belə olan halda zəng edib cərrah çağırdıq. Düzdür, cərrah zəngimiz əsasında gəlib çıxdı və xəstəyə 10 ədəd sistem qoşdular. Həmin vaxtlarda mən də palatada idim və gecə saatlarında aparatla Aytacın təzyiqini ölçdüm. O halda gördüm ki, onun təzyiqi 60-a düşüb. Gecə saatları olduğundan hər kəs yatmışdı, yalnız bir tibb bacısı və bir də “narkoz” həkimi Şahin adlı şəxs şöbədə idi. Biz ikinci gecə idi ki, orada idik və cərrah da arabir gəlib gedirdi. Elə ki, gördüm sistem Aytacın bədəninə keçmir, o halda məcbur olub cərrahı çağırdım. Hətta, xəstənin tempraturunun qalxıb düşdüyünü də hiss etdim. Belə olan halda 7 iyunda səhər saat 6 radələrində Aytacı təkrar cərrahiyyə otağına qaldırdılar. Sən demə həmin gün səhər saat 7-8 radələrində Aytac dünyasını dəyişir və onlar baş verən faciəni bir neçə saat bizdən gizlətməyə məcbur olurlar. Onlar saat 11 radələrində bizə “xəstə dünyasını dəyişib” deyə bəd xəbəri çatdırdılar. Bütün bunlara səbəb, yalnız və yalnız həkim səhlənkarlığı səbəb oldu. Oğlum Məmmədov Fərid Fəzail oğlu 2016-cı ilin aprelində keçirilən “Lələtəpə” döyüşlərində yaxından iştirak edən şəxs olub və hal-hazırda onun bədəninin müxtəlif yerlərində neçə-neçə qəlpə yaraları var. Mən bu gün Mehriban xanım Əliyevadan, Qənirə xanımdan köməklik istəyirəm. Gəlinim Aytac Tağıyeva həkim səhlənkarlığının qurbanı oldu. Istəyirəm ki, heç olmazsa bu işdə günahı olan hər kəs lazımi cəzasını alsın. Ölüm faciəsi baş verdi, baş həkim Paşa Muradov və onun müavinləri bu işlə bağlı heç maraqlanmadılar və özlərini heç bir hadisə baş verməmiş kimi apardılar. Elə ki, kəskin iradımızı bildirdik, o halda onlar mənə “yaxşı həkim deyildisə, niyə gəlininizi onun yanına aparmışdınız” deyə cavab verdilər. Ümumiyyətlə, Tovuz MRX-nın doğum şöbəsində indiyə kimi neçə-neçə ölüm hadisələri baş verib, hər dəfə Paşa Muradov başda olmaqla, ölüm faktlarına cavabdehlik daşıyanlar faktları gizlətməyə çalışıblar. İndi Xatirə Quliyeva bizə hədə-qorxu gəlir, biz onu heç cür başa düşə bilmirik. Ölüm hadisəsinə səbəb olan odur, bu gün isə o, qabaqdan gəlmişlik edir. Yayılan söz-söhbətə görə dünən də ana və uşaq ölümü ilə nəticələnən növbəti hadisə baş verib”.


Cüdoçularımız Dünya Çempionatında 2 medal qazandı\n10 Avqust 2013 09:27\nİki cüdoçumuz 2014-cü ildə Çində keçiriləcək Yeniyetmələrin Olimpiadasına lisenziya qazanıb\nAvqustun 8-dən 11-dək Mayamidə keçirilən cüdo üzrə yeniyetmələr arasında Dünya Çempionatının ilk günündə cüdoçularımız 1 qızıl və 1 gümüş medal qazanıblar. Anspress Cüdo Federasiyasına istinadən xəbər verir ki, Mayamidə dünyanın 91 ölkəsindən 608 yeniyetmə cüdoçu mübarizə aparır. 50 kq çəki dərəcəsində Natiq Qurbanlı bütün rəqiblərindən güclü olaraq komandamıza ilk qızıl medalı qazandırıb. Qızlar arasında isə 40 kq Leyla Əliyeva yalnız Yaponiya təmsilçisindən geri qalaraq ikinci olub.\nQeyd edək ki, Dünya Çempionatını izləməyə Azərbaycan Cüdo Federasiyasının Vitse-prezidenti Elnur Kələntərov və Baş Katibi Elnur Camalxanov da qatılıb. 50 kq çəkidə qalib gəlmiş Natiq Qurbanlıya qızıl medalı Elnur Kələntərov təqdim edib.\nİlk dəfə 2009, daha sonra 2011-ci ildən keçirilən cüdo üzrə yeniyetmələr arasında Dünya Çempionatı artıq 3-cü dəfədir ki baş tutur. Yeniyetmə cüdoçularımız isə ilk dəfədir ki bu Çempionatda medal qazanır. Beləliklə, cari ilin nəticələrinə görə Dünya Çempionatı ölkəmiz üçün tarixi qələbələrlə yadda qalır.\nDigər bir sevindirici xəbər isə artıq iki cüdoçumuzun 2014-cü ildə Çində keçiriləcək Yeniyetmələrin Olimpiadasına lisenziya qazanmasıdır.


Bayram bazarlığını haradan edək? - Reportaj\n12:17 30.12.2020 Qısa URL\nBAKI, 30 dekabr — Sputnik. Belə bir deyim var ki, "yeni ili necə qarşılasan, elə də yola salarsan". Qarabağda 44 günlük müharibə və koronavirus pandemiyası insanlarda bayram əhval-ruhiyəsinə təsir etsə də, hər kəs çalışır ki, imkan daxilində bayramı yaxşı qarşılasın. Paytaxtda dekabrın 21-dən fəaliyyətə başlayan "Kənddən-Şəhərə" qış yarmarkası da Bakı sakinlərinə bayram bazarlığı etmək fürsəti yaradıb. Sputnik Azərbaycan bu gün fəaliyyətini başa vuran yarmarkada Yeni il öncəsi qiymətlərlə maraqlanıb.\nÖncə qeyd edək ki, "Kənddən-Şəhərə" qış yarmarkası bir neçə il öncə təşkil edilən kənd təsərrüfatı məhsullarının satış yarmarkasından məhsulların çeşidi və keyfiyyəti baxımdan kəskin fərqlənir. Bu baxımdan yaxşı məhsul almaq üçün hər zaman marketlərə üz tutan alıcılar rahatlıqla yollarını bu yarmarkadan sala bilərlər. Portağal, naringi, alma, armud, tərəvəz məhsulları, eləcə də quru meyvə və çərəzlərin çeşidi bol, qiyməti isə fərqlidir.\nBakıda qış yarmarkası\nBayram süfrəsi üçün qoz ləpəsinin qiyməti 11 manatdan başlayaraq 14 manatadək dəyişir. Fındıq ləpəsi isə 10-12 manata təklif olunur. Yarmarkada qərzəkli qozun qiyməti 4-5, fındığın qiyməti isə 5-6 manatdır. Bayram süfrəsinin bəzəyi olan plov üçün düyünün qiyməti 3-6 manata, şabalıd 5 manat, qaysı 6 manat, kişmişin qiyməti isə 3 manat 60 qəpikdən 15 manatadək dəyişir. Yeni il süfrəsinin atributu sayılan hind quşunun isə kiloqramı 12 manatdır. Kənd çolpalarının bir ədədi 6-7 manatdır. Yarmarkada ətin qiyməti bazarla müqayisədə nisbətən ucuz təklif olunur. Buradan bir kiloqramı 9 manat 60 qəpiyə mal əti, 12 manata isə qoyun əti almaq mümkündür. Xanı balığı 7 manat, sazan 8 manat, kütüm 14 manat, sudak 11 manatadır.\nMeyvə və tərəvəzlərin qiyməti isə keyfiyyətinə görə dəyişir. Bazarda kiloqramı 40 qəpikdən başlayaraq 2 manatadək alma, 1 manat 70 qəpik-2,50 qəpiyə armud, 3 manata ananas, 1 manat 20 qəpik-2 manata naringi, 1 manat 50 qəpiyə-2 manata portağal təklif olunur. Xurma 4 manat, üzüm 2 manat 40 qəpiyə satılır. Əncir 8 manat, alma qurusu 6 manatdır. Tərəvəzlərdən pomidor 50 qəpiyə, xiyar 1 manat 50 qəpiyə, badımcan 1 manat 20 qəpik-1 manat 80 qəpik, bibər 1 manat 30 qəpik-2 manat 80 qəpiyə satılır. Kartofun kiloqramı 45, soğanın qiyməti isə 75 qəpikdən başlayır. Yarmarkada balın kiloqramı 20-25 manata təklif olunur. Artıq 10 gündür ki, fəaliyyətə başlayan yarmarkada alıcı bolluğu müşahidə edilir.\nKənddən şəhərə məhsul gətirən sahibkarlar da müştəri sarıdan narazı deyillər. Gəncədən yarmarkaya məhsul gətirən fermer İmanova Zemfira yarmarkada iştirakından razıdır. Onun sözlərinə görə, bayramqabağı olsa da bal alanlar kifayət qədərdir: "Pandemiya dövründə insanlar bala daha çox üstünlük verir. Mən şoraba da satıram. Bayram süfrəsində şorabanın öz yeri var. Alıcı yarmarkada boldur. Belə davam etsə, məhsulumu satıb evimə qayıdacam".\nQubanın Yergüc kəndindən yarmarkaya məhsul gətirən fermer Cavad Ağammədov isə məhsulunun çoxunu satdığını söyləyir. Onun sözlərinə görə, yarmarkada alıcı sarıdan problem yoxdur: "Məhsulların qiymətini elə müəyyən etmişik ki, hər kəs alıb bayram süfrəsi aça bilsin".\nYarmarkada alıcıların qiymətlərlə bağlı fikri isə müxtəlifdir. Şölə Ağayeva adlı alıcı deyir ki, yarmarkadan alış-veriş etmək marketlə müqayisədə sərfəlidir: "Dünən portağalı mağazadan 2, ananası isə 4 manata almışam. Burada görürəm, ananas 3 manata, portağal 1 manat 50 qəpiyədir".\nNabat Məmmədova isə bazarla müqayisədə yarmarkada elə də ciddi qiymət fərqinin olmadığını deyir: "Hind quşu bazarda da 12 manatdır, burada da. Balıq da həmçinin. Bazara baxanda yarmarkada qoz, fındıq ləpəsi bir az ucuzdur. Amma məhsulların keyfiyyəti yaxşıdır".\nBazarlarda isə bayram öncəsi qiymətlər xeyli bahalaşıb. Yaşıl bazarda ən ucuz almanın bir kiloqramı 2 manatdır. Qoz, fındıq ləpəsinin qiyməti 15-16 manat, hətta 22 manatadək dəyişir. Hind quşu 12-14, kənd toyuğu 8 manata təklif olunur. Şabalıd 8-10 manat, ərik qurusu 12 manat, kişmiş 9-18 manatdır.\nSatıcıların dediyinə görə, qiymətlərdə bahalaşmaya səbəb topdansatışda qiymət artımının olmasıdır. Satıcılar yarmarkaların təşkilindən sonra bazarlarda alıcılıq qabiliyyətinin zəiflədiyini də bildirdilər. Burada olarkən karantin qaydalarına elə də əməl edilmədiyinin şahidi olduq. Amma bazarlardan fərqli olaraq yarmarkalarda karantin qaydalarına ciddi əməl olunurdu. Respublikanın 15 müxtəlif rayonundan gəlmiş 50-yə yaxın fermerin yetişdirdiyi məhsulların satış yarmarkasında içəri daxil olan müştərilərin hərarəti Aqrar İnkişaf Könüllüləri tərəfindən yoxlanılır və onlar dezinfeksiya olunaraq içəri buraxılırlar. Qeyd edək ki, qış yarmarkası Nərimanov və Binəqədi rayonu, Xırdalan şəhərində 30 dekabr tarixinə qədər davam edəcək.\ntoyuq, balıq, ət, meyvə, qiymət, kənd təsərrüfatı yarmarkaları, yarmarka, yeni il, bayram bazarlığı


Şəmsparə (34-cü bölüm) » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 5-11-2014, 09:15\nSəs ver: Rəqsdən sonra Amalın əlindən elə bərk yapışmışdım ki, elə bil buraxsa bir daha onu tapa bilməyəcəkdim. Hələ də qulağıma oxuduğu mahnının təsirindəydim. Doğrudan səni sevirəm demişdi? Evə dönən kimi mahniya təkrar qulaq asacaqdım. Xoşbəxtlikdən uçurdum. Sevdiyim, həyatımı paylaşmaq üçün birləşdirmək istədiyim insanın dilindən bu sözü eşitmək nə qədər də fərqliymiş. Hə, daha əvvəl bu sözü eşitmişdim. Zahar bunu hər zaman, hətta tez –tez deyirdi. Onda da mən onu sevdiyimi düşünərkən...yox düşünmək deyildi.. mən həqiqətən Zaharı sevmişdim. Amma Amala olan hisslər başqadır. Sanki bu insan olmadan nəfəs ala bilmərəm. Bütün dünya mənə düşmən olsun, bir tək o sevsin. Hər kəs nifrət etsin bir o sevgi ilə baxsın, hamı məni acılasın bir o şirin danışsın. Mən ona bütün varlığımla aşiq olmuşdum. Zaharla birlikdə olarkən o məni çox dəyişməyə məcbur edirdi, amma heç vaxt dəyişmirdim. Amal isə fərqlidir. Mən onunla istəməsəm belə dəyişmişdim. Və üstəgəl bu dəyişiklik mənə həddindən artıq xoş idi. Hırçın, dəlisov, eqoist Şəms yerinə ayrı bir Şəms gəlmişdi. Amalla nəfəs alan.. yoxx.. yox... belə olmaz. Artıq Amala onu sevdiyimi deməliyəm. Daha dözə bilmirəm. Mənə sevgi ilə sarılmasını, sevirəm sözünü deməsini, ancaq mənə baxmasını istəyirəm. Hə.. bu gecənin sonunda etiraf edəcəkdim. Nə olur olsun. Amalın mənə yalan deməsini, Zaharı, Nadyanı hər kəsi kənara atacaqdım. Mən də səhv eləmişdim. Mənim elədiklərimin yanında Amalın kiçik bir yalanı nəydi ki. Həm əmin idim o gecə üçün bir açıqlaması var idi. Nadya ilə birlikdə ola bilməzdi. Amalın səsi məni yenə fikrimdən ayırdı. Sən demə bütün bunları düşünərkən ona baxırmışam dayanmadan.\n- Şəms! Eşidirsən məni?\n- Bayaqdan səni çağırıram.\n- Nə hə? Yaxşısan\n- Şəms nə olub ancaq hə deyirsən?\nAmal artıq gülməyə başlayırdı. Əlimdən tutmuşdu. Mən də barmaqlarını elə sıxırdım ki, o da buraxmağa cəsarət etmirdi artıq. Əsl axmaq olmuşdum. Məni yenidən ovsunlamışdı bu adam. Zahid səhnəyə çıxıb hər kəsi salamlayırdı. Amalla mən isə elə bir birimizə baxıb gülümsəyirdik. Biz artıq çoxdan öz dünyamıza qapılmışdıq. Kənardan baxan olsa bizi yeniyetmə sevgililərə bənzədərdi. Masada bir birimizi utanaraq seyr edərkən Amalın çiynindən yapışan əl hər şeyi o anda yenidən korladı. Bu Nadya idi. Amalın əlindən tutub aparırdı. Mən çaşğın halda ona baxarkən Amal hələ də gülümsəyərək mənə zillənməkdə davam edirdi.\n- Amal milıy, səni çağırırlar.. eşitmirsən. Mükafat verirlər sənə\n- Nadya burax məni, mən mükafatımı almışam çoxdan.\n- Mükafat istəmirəm dedim.\n- Nu Amal pojaulsta. Radyi nasey drujbi (Amal xahiş edirəm, dostluğumuzun xətrinə)\n- Off Nadya sənə demişdim axı mükafat söhbəti olmayacaq. Yenə neynəmisən?\n- Pover mne vsyo budet prekrasno (inan mənə hər şey əla olacaq.)\nAmalı dartıb aparmışdı, amma mən qaldım yerimdə. Zahid nəsə danışırdı. Diqqət etdiyimdə isə Amalın adını eşitdim. Amalı səhnəyə dartan Nadya ilə Zahidə baxa baxa qalmışdım. Hə mükafat verirdilər. Ən yaxşı ürək həkimi adını qazanmışdı. Onunla fəxr edirdim, amma o anda yanında Nadya yox mən olmalıydım. Nadya da fürsətdən istifadə edirmiş kimi qollarını Amalın qoluna keçirmişdi. Amala mükafat təqdim olunanda o heç bir reaksiya vermədən diplomu almışdı. Nadya zalda məni tapıb baxışları ilə özündən razı bir tərzdə sanki nəsə deyirdi və Amalın boynuna sarıldı. Bu artıq ağ oldu. Səhnəyə doğru addımlamaq istəyirdim ki, qolumdan tutulması ilə yerimdən tərpənə bilmədim. Geriyə döndüyümdə Orxanı gördüm. Bir sən əksikdin deməmək üçün özümü zorla saxlayırdım. Qolumu əlindən elə çəkdim ki, anladı ki, yalnış edib mənə toxunmaqla.\n- Bağışla, sadəcə məncə yaxşı fikri deyil ora getmək.\n- Hər halda dava salacaq deyilsən.\n- Sənə qalmayıb.\nArtıq bütün kobudluğumla Orxana cavab verirdim\n- Oooo ... bu ağır oldu.. Amma olsun. Sənin hırçınlığın daha da gözəl göstərir səni.\n- Mənə bax, sən deyəsən məni başqaları ilə səhv salmısan. Mən evli bir qadınam..\n- Yaxşı görək , Şəms.. siz... siz nəyinki evli heç bir birinizi tanıyan adamlar kimi belə davranmırsınız.\n- O səni maraqlandırmasın. Həddini bil. Eşitdin? Həddini bil, yoxsa həddini mən göstərməli olacam. Özü də Şəms yox, Şəms xanım.\n- Vay vay Şəms xanım. Bu nə qəzəb? Kənardan olduqca xanım xatın görünürsən, amma...\n- Offf çox danışdın. Bir daha qarşıma çıxma. Yoxsa həyat yoldaşıma məni narahat elədiyini deyərəm.\nOrxanla elə bil kişi kimi danışırdım. Məni necə əsəbiləşdirmişdisə onu o anda çırpa bilərdim. Bir birimizi tanımırmışısız. O sənə elə gəlir Orxan bəy. Mən Amalı o da məni sevir. Orxanın yanından ayrılıb səhnə tərəfə addımlamağa başladım. Amal məni görmüşdü. Əlində diplom yenidən mənə baxıb gülümsəyirdi. Nadya onun diqqətini çəkmək üçün əlindən gələni edirdi. Yenə mikrofon əlində danışmağa başladı.\n- Dostlar, diqqətinizə bir şeyi çatdırmaq istəyirəm. Amalla bizi birləşdirən bir çox dəyərlər var.\nBunu mənə baxaraq danışrıdı. Acıq vermək üçün.. hə qıcıq olurdum, amma o anda Amalın mənə baxması artıq Nadyaya əhəmiyyət verməyimin mənasız olduğunu göstərirdi. Amma Nadya yenə də özünü sakit aparmırdı. əllərini amalın qoluna sarıdı.\n- Amalla biz artıq illərdir tanışıq. Çoxunuz bilmir, amma biz həm də tələbə yoldaşı olmuşuq. Onun nə qədər təvazökar olduğunu məndən yaxşı bilən olmaz.\nBunu xüsusi vurğu ilə deyib mənə baxırdı. Hə.. bu qızı yolmaq mənə şərt oldu. Bağışla ata, amma Şəmsparə yenidən qayıdacaq.\n- Amal təkcə böyüklərin ürək həkimi deyil. Bilirsiniz ki, mən xəstəxanamızın uşaq bölməsində çalışıram. Amal hər gün işdən çıxandan sonra mənim yanıma gəlir və biz birlikdə uşaqları müayinə edirik.\n- Nadya bəsdir!\nAmal mikrofonu onun əlindən alamq istəyirdi. Nadyanın hər axşam işdən sonra mənim yanıma gəlir deməsiylə yerdən fit çalanlar, qışqırıq atanların səsi bir birinə qarışdı. Nadya isə nazlanaraq daha da Amala sıxıldı. Mən həm eşitdiklərimdən şokda idim həm də onun bu hərəkətini qıcıq olurdum. Bir a zdaha belə davam etsə Amalın yanına qalxacaqdım.\n- Amal, uspokoysa milıy. (Amal əzizim sakit ol)\n- Dedim ki, lazım deyil. Çox içmisən, gəl düşək.\n- Baxın, indidə imkan vermir deyəm, bu oğlan məni dəli edirdə..\nYenə fit səsləri bir birinə qarışırdı.\n- Nadya xahiş edirəm. Gəl düşək.\n- Amal bizim xəstəxanda yatan uşaqları pulsuz müayinə edir. Ürək qüsurlu uşaqlara həsr olunan bu tədbirimizdə bunu deməyi özümə borc bildim. O mükəmməl insandır.\n- Amal, əzizim səni sevirəm.\nInana bilmirən Nadya sevirəm deyib Amalın dodaqlarına yapışdı. Dəli olmaq üzrəydim. Yerimdə donub qalmışdım. Səhnədə sevgi etriafı bəs deyilmiş kimi indi də onu, mənim olanı hamının içində öpürdü. Amal isə tərpənmirdi. Deyəsən bu onun xoşuna gəlmişdi. Artıq bunu seyr edə bilmirdim. Fit səsləri qışqırıq, alqış səsləri bir -birinə qarışdı. Dayana bilmirdim üzümü döndərib oradan çıxmaq istəyirdim. Havam çatmırdı. Nəfəsim daralırdı. Gözlərim qarlamışdı, başım gicələnirdi. Yenə adətim üzrə ürək bulantısı da başlayırdı. Ətraf mənə bütün dumanlı gəlirdi.. kiminsə qolumdan yapşıb mənə çölə çıxmaqda kömək etdiyinin fərqindəydim, amma gözüm qaraldığından kimliyini sezə bilmədim. Artıq bunun mənim üçün önəmi də yox idi. Çölə çıxan kimi qolumu əldən çəkib kənara çəkildim. Bu Zahid idi.\n- Şəms xanım, yaxşısınız?\n- Amalı çağırım istəyirsiniz.\n- Yox...çağırmayın. gərək yoxdur. Taksi çağırın zəhmət olmasa.\n- Etiraz etmirsinizssə mən aparım sizi.\n- Yox.. narahat olmayın.\n- Baxın, taksi bu saatda buralara gec gələr, mənim maşınım irəlidədir.\n- Dedim ki, yox. Sağolun! Tək qalmaq istəyirəm. Dəniz kənarı ilə hara getdiyimi bilmədən addımlayırdım. Yanağımdan süzülən yaşlara külək dəydikcə soyuduğunda fərqinə vardım. Ağlayırdım. Canım yanmışdı çünki. Mən o dodaqlara həsrətlə baxarkən, onu bu qədər arzularkən o Nadya ilə hamının gözü önündə öpüşür. Tutaq ki, Nadya öpdü bəs sən Amal. Niyə çəkilmədin? Demək aranızda həqiqətən bir bağ varmış mən sadəcə aranıza girmişəm. Ayaqqabılarımın dabanı quma batdığından axsaya axsaya yeriyirdim. O an yadıma da düşmürdü ki, ayaqqabıları çıxardım. Beynimə qan getmirdi. Az əvvəlki səhnə gözümün önündən getmirdi. Başqa heç nə düşünə bilmirdim. Nə qədər getmişdim bilmirəm, amma məkandan xeyli uzaqda idim. Uzaqdan yanana işıqlardan bəııi olurdu uzaqlığım.Hara gedirdim onu da bilmirdim. Ya da yox bilirdim. Cəhənnəmə gedirdim.. hə cəhənnəmə. Yenə onları yadıma salıb ağlaya ağlaya addımlamağa başaldım. Bu dəfə uğurlu addım olmadı. Ayağım necə burxuldusa ayaq biləyimi bərk əzdim.Yerə çöməlib bilmirdim onun ağırısına ağlayım, harada olduğumu bilmədiyim üçün ağlayım, hara gedəcəyimi necə gedəcəyimi təsəvvür etmədiyim üçün ağlayım ya Amalla Nadyaya. Hava da get gedə soyuyurdu. Həm duyduğum acıdan həm də əsən mehdən artıq tir tir əsirdim. Başım dizimin üstünə qoyub ağlayırdım. Yanımdakı nəfəsdən dikəlib üzümü qaldıranda gördüyüm qaraltıya necə diksindimsə bədənim keydi.\nloading... Şəmsparə (36-cı bölüm)


Noyabrın 1-də "Azərkitab” Kitab Təbliğatı Mərkəzində Əməkdar artist Xumar Qədimovanın Nəsiminin 650 illiyinə həsr olunmuş "Neylərəm" klipinin təqdimatı keçirilib.\nAPA-nın məlumatına görə, tədbirdə deputatlar Aqil Abbas, Əflatun Amaşov, Xalq şairləri Ramiz Rövşən, Nəriman Həsənzadə, tanınmış ədəbiyyat və mədəniyyət xadimləri iştirak ediblər.\nX. Qədimova onun yaradıcılığında klassiklərin hər zaman xüsusi yeri olduğunu bildirib: "Neylərəm" qəzəli mənim illərdir sevdiyim qəzəl idi. Ümumiyyətlə, Nəsimi ruhu, Nəsimi fəlsəfəsi mənə çox yaxındır. Əslində, Məhəmməd Hüseyn Şəhriyarın "Yar qasidi" şeiri üzərində işləyirdim. Amma bu il ölkə başçısı tərəfindən "Nəsimi İli" elan olunması bizim Nəsimiylə bağlı planlarımızı tezləşdirdi. Düşünürəm ki, çox möhtəşəm əsər ortaya qoya bildik".\nƏməkdar artist əsərin internetə yerləşdirildiyi andan böyük marağa səbəb olduğunu qeyd edib: "Bu təqdimatın keçirilməsinə gərək görməsəm də, dəyərli ədəbiyyat adamları, millət vəkilləri belə məsləhət gördülər ki, keçirmək lazımdır. Buna görə hər kəsə təşəkkür edirəm".\nX. Qədimova Nəsiminin 650 illik yubileyi münasibəti ilə həmkarlarının hazırladıqları digər mahnılara münasibət bildirərək deyib ki, "Nəsimi İli"nə möhürü məhz "Neylərəm" layihəsi vurub".\nYazıçılar Birliyinin katibi, şair Rəşad Məcid təqdimat keçirmək təklifinin Əflatun Amaşovdan gəldiyini söyləyib.\nƏ. Amaşov isə təqdim olunan layihəni Nəsiminin yubileyinə ən yaxşı töhfə kimi dəyərləndirib: "Rəşad Məcid sosial şəbəkədə "Neylərəm" klipini paylaşmışdı. Mən Xumar xanımın yaradıcılığını izləyən biri kimi bu klipi də çox bəyəndim. Məncə, Nəsiminin 650 illik yubileyinə ən yaxşı töhfə məhz bu layihədir. Öyrəndim ki, klipin təqdimatı olmayıb. Ona görə də təqdimat keçirilməsini təklif etdim”.\nSonra Xalq şairi Nəriman Həsənzadə, millət vəkili Aqil Abbas və başqaları çıxış ediblər.


İlham Eliyev: "İrelileyişler var, amma netice yoxdur" - 24 December 2009 - Gənc Vətənpərvərlər Birliyi\nAna səhifə » 2009 » Dekabr » 24 » İlham Eliyev: "İrelileyişler var, amma netice yoxdur"\nİlham Eliyev: "İrelileyişler var, amma netice yoxdur"\nBu gün 48 yaşını qeyd eden Azerbaycan prezidenti İlham Eliyevin Rusiyanın “Vesti” kanalında müsahibesi yayımlanıb. Müsahibede dövlet başçısı Dağlıq Qarabağ münaqişesi ile bağlı 2009-cu ilin yekunlarını ve gelecek planları açıqlayıb.\n“2009-cu ilde bizim bu meseleni hell etmeyimize ümidler var idi. Heç olmasa baza prinsiplerini razılaşdıra bilerdik, amma bunların heç biri doğrulmadı ve bu bizim günahımız deyildi. Ona göre de 2010-cu il üçün müeyyen optimizm var, çünki Dağlıq Qarabağ münaqişesinin helli beynelxalq alemde başlıca mövzulardan birine çevrilib", - deye ölke başçısı bildirib.\nÖlke başçısı İlham Eliyev qeyd edib ki, 2010-cu ilde esas mövqeleri razılaşdıra bileceyimize ümid edirik: "Lakin danışıqların uzun müddet davam etmesine qeti şekilde etiraz edirik. Danışıqlar ATET-in Minsk qrupu yaradılandan, yeni 1992-ci ilden beri aparılır. 1994-cü ilde ise ateşkes razılaşması imzalanıb, bunun üstünden 15 il keçib. İrelileyişler var, amma netice yoxdur. Buna göre de biz yol vere bilmerik ki, proses sözün heqiqi menasında dondurulmuş münaqişe veziyyetine getirilib çıxarılsın\nBaxışlar: 701 | Əlavə etdi: GVB | Reytinq: 0.0/0


Kənan Novruzov: Buça qətliamı Qərb üçün "kozur"dur: Kremlə təzyiqlər artacaq - KAFKASSAM - Kafkasya Stratejik Araştırmalar Merkezi\nKənan Novruzov: Buça qətliamı Qərb üçün “kozur”dur: Kremlə təzyiqlər artacaq\nRusiya silahlı qüvvələrinin Buçada törətdikləri qətliam beynəlxalq ictimaiyyətin gündəmindədir. Dünən Ukrayna Prezidenti Ofisinin rəhbərinin müşaviri Mixaylo Podolyak və ölkənin xarici işlər naziri Dmitro Kuleba bu barədə beynəlxalq ictimaiyyətə müraciət ediblər. Onlar bildiriblər ki, Buçada baş verənlər təkrarlana, gələcəkdə Avropa üçün təhlükə yarada bilər. Odur ki, Qərb ölkələri Kremlə təzyiqləri artırmalıdır. NATO baş katibi Yens Stoltenberq isə bu barədə çıxışında ölkədə yaşanılanları müharibə cinayəti kimi qiymətləndirib: “NATO müttəfiqləri bununla bağlı istintaqın başladılmasını, Beynəlxalq Cinayət Məhkəməsi və BMT vasitəsilə araşdırılmasını dəstəkləyir. Bunu törədənlər məsuliyyətə cəlb olunmalıdır”.\nGörünür, Buça qətliamı Ukrayna və Qərb üçün “kozur”a çevrilib. Onlar bu məsələdən Moskvaya qarşı istifadə etmək niyyətindədirlər. Əlbəttə, belə də olmalıdır. Ən azından ona görə ki, dinc əhaliyə qarşı vəhşilik müharibə qanunlarına, beynəlxalq hüquq normalarına ziddir.\nYəqin ki, Buça faciəsi hələ bir müddət beynəlxalq ictimaiyyətin diqqətində olacaq. Ümumiyyətlə, Qərb istədiyinə nail olanadək bu məsələnin unudulmamasına çalışacaq. İki əsas ssenari var. Bunlardan birincisi, tərəflər arasındakı potensial sülh danışıqlarında Buça cinayətlərinin nəzərə alınması və müzakirələrin Qərbin, həmçinin Ukraynanın maraqlarına uyğun formada başa çatmasıdır. Başqa sözlə desək, sözügedən təzyiq aləti vasitəsilə Moskva ciddi güzəştlərə məcbur edilə bilər. Ola bilsin, Kreml bununla razılaşmasın. Bu isə o deməkdir ki, Rusiya uzaqperspektivli təzyiqləri nəzərə almalıdır. Əgər Moskva hələ də inadkarlıq etsə, gələcəkdə Buça faciəsi hər an yenidən gündəmə gələ bilər. Və bu zaman maddi təzminatdan ərazi iddialarına qədər müxtəlif tələblər irəli sürülə bilər. Hər halda tarixdə oxşar nümunələr heç də az deyil.\nBir sözlə, Rusiya hakimiyyəti hara getsə, Buça qətliamı daban-dabana onu izləyəcək. Bu hadisəni unutdurmağın yeganə yolu isə indidən daha loyal xarici siyasət xətti tutmağa başlamaqdır.\nSiyasi rejimler silahlarını kendilerine seçtikleri tanım, kimlik ve emellere göre seçerler. Terör ve kaos ile…\nNatig Jafarli: Rusya’nın MDB ölkələrinə təzyiqi artacaq\nRusiya-Ukrayna qarşıdurması, gərginliyi artdıqca Kremlin MDB ölkələrinə təzyiqi də artacaq, məqsədi isə bu ölkələrin mövqelərinin…\nDiyanet’in İran ile işbirliği protokolünün maddelerini merak ediyorum. Bu maddeleri görünce daha rahat konuşacağız. Paylaşırlarsa…\nCerablus’tan nükleer enerjiye Türkiye hamlesi!\nÖmür Çelikdönmez 26 Ağustos 2016\nSon bir ayda yaşadıklarımız küresel güç odaklarının yoğunlaştırılmış Türkiye’yi yok etme operasyonlarından başka bir şey…


İctimai Televiziya ve Radio Yayimlari Sirketinin 15 yasi tamam olur - Azadliq Xeber\nİctimai Televiziya ve Radio Yayimlari Sirketinin 15 yasi tamam olur\nŞirkət “İctimai televiziya və radio yayımı haqqında” Azərbaycan Respublikası Qanununun tətbiq edilməsi barədə Azərbaycan Respublikası Prezidentinin 5 noyabr 2004-cü il tarixli Fərmanına əsasən yaradılıb. Həmin Fərmana əsasən, Azərbaycan dövlət televiziyasının 2-ci kanalı və Azərbaycan dövlət radiosunun 1-ci kanalı bütün əmlakı və avadanlığı ilə birlikdə İctimai Televiziya və Radio Yayımının Yayım Şurasına İctimai Televiziya və Radio Yayımları Şirkətinin yaradılması üçün verilib. İctimai Televiziya və Radio Yayımları Şirkətinin fəaliyyəti “İctimai Televiziya və Radio yayımı haqqında” Azərbaycan Respublikasının Qanunu ilə tənzimlənir.\nİctimai Televiziya və Radio Yayımları Şirkətinin baş direktoru Balakişi Qasımovdur. O, bu vəzifəyə 2018-ci il iyunun 1-də seçilib. B.Qasımovun rəhbərliyindən sonra televiziyanın efirində rəngarənlik müşahidə olunub, İctimai Televiziya və radioya yeni, cəmiyyətin qəbul etdiyi pozitiv aparıcılar cəlb olunub. Bununla yanaşı, fəaliyyətə başlayan yeni verilişlər tamaşaçıların marağına səbəb olub. Bu sıyahıya “3D”, “Dikdaban”, “Pressinq” və s. verilişləri əlavə etmək olar. Beləliklə, telekanal auditoriyasını daha da genişləndirib.


“BU QƏLƏBƏDƏ BİZİM DƏ QANIMIZ OLSUN” ŞÜARLI QANVERMƏ AKSİYASI KEÇİRİLİB\n“BU QƏLƏBƏDƏ BİZİM DƏ QANIMIZ OLSUN” ŞÜARLI QANVERMƏ AKSİYASI KEÇİRİLİB\nBu günlərdə Azərbaycanın ərazi bütövlüyü uğrunda gedən mübarizədə peşəsindən asılı olmayaraq, hər bir vətəndaşın üzərinə böyük məsuliyyət düşür. Hər kəs bu və ya digər yollarla ordumuza dəstək olmaq üçün əlindən gələni edir.\nAzərbaycan Dövlət Mədəniyyət və İncəsənət Universiteti (ADMİU) Milli Ordumuza dəstək məqsədilə yaralı əsgərlər üçün “Bu qələbədə bizim də qanımız olsun” şüarı ilə qanvermə aksiyası keçirib.\nMərkəzi Qan Bankında baş tutan aksiyada universitet rəhbərliyi, professor-müəllim kollektivi, əməkdaşlar fəal iştirak ediblər.\nHər zaman ordumuzun, əsgərlərin yanında olduğunu qeyd edən ADMİU rəhbərliyi bundan sonra da orduya dəstək məqsədiylə müxtəlif aksiya və layihələrini davam etdirəcəklərini bildirib, Azərbaycanın Haqq Savaşında iştirak edən hər kəsə uğurlar arzulayıblar.


Siyasət 12 Fevral 2015 16:20 (UTC+04:00)\n"Bu gün keçirilən iqtidar-müxalifət görüşünü ümumilikdə müsbət qiymətləndirmək lazımdır". Bu barədə Trend-ə görüşdə iştirak edən Vətəndaş və İnkişaf Partiyasının sədri Əli Əliyev deyib.\nƏ.Əliyev vurğulayıb ki, bu, artıq ikinci belə görüşdür: "Bu, Azərbaycan siyasi təşkilatlarının davranışlarında yeni mərhələnin başlanğıcıdır. Hesab edirəm ki, təşəbbüsün haradan gəlməsindən asılı olmayaraq, hər iki tərəf bu görüşlərə qarşılıq verir və bu iş üçün kifayət qədər ixtisaslı və səlahiyyətli şəxs ayrılıb. Əli Həsənov kifayət qədər təcrübəsi və peşəkarlığı olan məmurdur".\nOnun sözlərinə görə, hər iki görüşdən təəssürat ondan ibarətdir ki, bu prosesin davamlı olmağında hakimiyyət də maraqlıdır: "Biz uzun müddət siyasətdə mərkəzçi mövqe tutmuşuq və proseslərin normal məcrada, normal rəqabət şəraitində davam etməsinin tərəfdarı olmuşuq. Dialoq prosesinin özü də bizim mövqeyimizi gücləndirir və hesab edirik ki, ölkədə siyasi proseslər radikal mövqelərlə deyil, sivil dünyaya xas olan danışıqlar yolu ilə həllini tapmalıdır".\nƏ.Əliyev həm də hesab edir ki, bu proses mövcud problemlərin istiqamətində vasitə ola bilər: "Sevindirici hal ondan ibarətdir ki, bu razılaşmamız həmin prosesin davamlı olacağına işarədir. Ümidvarıq ki, bundan sonrakı mərhələdə aparılacaq məsləhətləşmələr, müzakirələr konkret məsələlər ətrafında olacaq və biz daha dəqiq nəticələrlə bu görüşlərə nail ola biləcəyik".\nQeyd edək ki, bu gün iqtidar-müxalifət dialoqu keçirilib. Trend-in məlumatına görə Prezident Administrasiyasının İctimai-siyasi məsələlər şöbəsinin müdiri Əli Həsənovun da iştirak etdiyi dialoqda Azərbaycan Demokratik Partiyasının sədri Sərdar Cəlaloğlu, Azərbaycan Demokratik İslahatlar Partiyasının sədri Asim Mollazadə, Vəhdət Partiyasının sədri Tahir Kərimli, Azadlıq Partiyasının sədri Əhməd Oruc, Milli İstiqlal Partiyasının sədri Yusif Bağırzadə, Vətəndaş Həmrəyliyi Partiyasının sədri Sabir Rüstəmxanlı, Milli Dirçəliş Hərəkatı Partiyasının sədri Fərəc Quliyev, Liberal Demokrat Partiyasının sədri Fuad Əliyev, Klassik Xalq Cəbhəsi Partiyasının sədri Mirmahmud Mirəlioğlu, Böyük Quruluş Partiyasının sədri Fazil Mustafa, BAXCP sədrinin müavini Zöhrab Abdullayev, Vətəndaş və Inkişaf Partiyasının sədri Əli Əliyev, Böyük Azərbaycan Partiyasının sədri Elşad Musayev, Ümid Partiyasının sədri İqbal Ağazadə və digərləri iştirak ediblər.


Çavuşoğlu Moqeriniyə şikayətləndi: “İkiüzlülüyü qəbul\nÇavuşoğlu Moqeriniyə şikayətləndi: “İkiüzlülüyü qəbul etmirik”\n16:57 15 Mart 2019 Oxunub : 1176\n“Avropa İttifaqına (Aİ) üzvlüyə namizəd və mühüm tərəfdaş olan Türkiyə ilə münasibətlərimizin əhəmiyyətini təsdiq edirik”\nAzvision.az xəbər verir ki, bunu Avropa İttifaqının xarici siyasət və təhlükəsizlik məsələləri üzrə ali nümayəndəsi Federika Moqerini 4 illik fasilədən sonra Brüsseldə keçirilən “Türkiyə-Aİ Tərəfdaşlıq Şurası”nın iclasından sonra Türkiyənin xarici işlər naziri Mövlud Çavuşoğlu ilə keçirdiyi birgə mətbuat konfransında bəyan edib.\n“Türkiyə ilə Aİ-nın əməkdaşlığı sadəcə miqrantlar üçün deyil, Suriyada siyasi həll yolunun tapılması üçün də vacibdir” - Moqerini vurğulayıb.\nÇavuşoğlu isə öz növbəsində bildirib ki, regional məsələlərdə Ankaranın mövqeyi Aİ ilə üst-üstə düşür. Türkiyənin Aİ-na üzvlüyü üçün danışıqların mövcud durumunu da müzakirə etdiklərini deyən Çavuşoğlu, ölkəsinə qarşı sərgilənən ikili standartlardan şikayətlənib.\n“Türkiyənin təhlükəsizliyi Avropanın təhlükəsizliyindən ayrı tutula bilməz. Aİ-nın terror təşkilatları ilə mübarizəmizə dəstək verməsini gözləyirik. İttifaqla münasibətlərimizin normallaşması üçün prezident Ərdoğanın rəhbərliyində hökumətimiz zəruri addımları atır. Xüsusən də, məhkəmə və fundamental hüquqlar sahəsinə xüsusi əhəmiyyət veririk. Türkiyə Aİ-nın konstruktiv tənqidlərini ciddiyə alır. Amma ikili standart və ikiüzlülüyü qəbul etməyimiz mümkün deyil. Viza sərbəstliyi ilə bağlı 6 kriteriya qalıb və bunun üzərində işləri davam etdiririk. Həmçinin, Gömrük İttifaqının yenilənməsi də hər iki tərəfin xeyrinədir. Amma bəzi ölkələr buna əngəl olmağa çalışırlar. Türkiyə Aİ ilə münasibətlərində nə zaman məsafələri qət edib yaxınlaşsa, bəzi ölkələr buna sədd qoyurlar” – Çavuşoğlu vurğulayıb.\nQeyd edək ki, 13 martda Avropa Parlamenti üzvlüklə bağlı Türkiyə ilə aparılan danışıqların təxirə salınması barədə qərar qəbul edib. Lakin sənəddə danışıqların hansı müddətə təxirə salındığı barədə məlumat verilmir.